Bertsoapp, iPhone, iPad eta iPod touch-erako bertso aplikazioa\tXehetasunak\nKategoria: Bertsoleku\tNoiz argitaratua: Ostirala, 30 Azaroa 2012 10:02\tNork idatzia: Iñaki Iturriotz\tOraingoan bertsoa eta teknologia lotu dituen tresnarekin nator. Asko izan dira bertsolaritzaren inguruan sortutako mahai joko eta liburuak baina hau desberdina da.\nApp Store denda birtualean eskuratu daiteke eta dohainekoa da. euskarazko edukizko aplikazioen artean dago. Eskuko gailuetan erabiltzeko pentsatu diseinatu da, iPad, iPhone eta iPod touch-erako.\nLabur azaltzeko Mihiluze saioaren "potokumeak" frogaren oso antzekoa dauka estiloa. Aplikazio hau jolas erara planteatuta dago... pantailan, bertso bat agertzen daa baina oinak, kenduta. Erabiltzaileak, dagokion oinak bertsoan jarri beharko ditu, ordenean. Amaitutakoan, aplikazioak automatikoki zuzenduko du bertsoa, ondo dauden errimak berdez jarriz eta txarto daudenak, ordea, gorriz.\nAplikazioak 200 bertso baino gehiago ditu, eta bi multzotan banatzen dira, 4 puntuko bertsoak eta 8 puntukoak.\nBertsozaleei eta euskalzaleei zuzenduta dago... euskara hutsean idatzitako aplikazioa delako. Ez dakit nik Bizkaiko txapelketan parte hartzaileen diren bertsolarien artean entrenamendu moduan erabiliko den edo ez, nik ez dut erabili nahiz eta horrelako telefono bat izan esku artean. Finala hurbiltzen dagoen honetan, agian, norbaitek hartuko du beroketa laguntza legez. Ondo pasatzeko bitarteko bat da.\nBaDaGaRa ari da bidea egiten\tXehetasunak\nKategoria: Bertsoleku\tNoiz argitaratua: Osteguna, 08 Azaroa 2012 22:51\tNork idatzia: Iñaki Iturriotz\tFinal laurdenak bertsozaleak hurbildu dituzte Bizkaiko txapelketak bi urterik behin ematen digun plazara. Bertsolari ezagunak eta aurpegi eta ahots berriak entzuteko aukera izan dugu, baita aurtengo edizioan txapela janzteko hautagaia den Igor Elortza ere.\nBerrituatik Balmasedara, handik Mungiara, biharamunean Sopelara eta azkena Zornotzara. Orain Bilborako finalerako bidean Basauri, Durango eta Gernikako finalerdiak geratzen dira. Azaroako hilabeteetan eta Abenduko lehen asteburuan izango dira saio hauek eta bertan erabakiko dira finalisten izenak.\nAzken fase honetan kantuan ariko direnak dira 2010ko finalistak: Arkaitz Estiballes Etxahun Lekue Jone Uria Onintza Enbeita Eneko Abasolo Abarkas Peio Ormazabal Beñat Ugartetxea Miren Amuriza. Kanporaketetako irabazleak: Iratxe Ibarra Ibon Ajuria Fredi Paia Igor Elortza Oihana Bartra eta puntuazioaren arabera sailkatu diran Gorka Ostolaza Gorka Lazkano Arrate Illaro Joseba Artza eta Iñaki Iturriotz.\nAzaroaren 18an, 17:30ean, Basauriko Kiroldegian Bertsolariak: Eneko Abasolo, Onintza Enbeita, Arkaitz Estiballes, Oihana Bartra, Gorka Lazkano eta Iñaki Iturriotz.\nAzaroaren 25ean, Durangoko Landakon.\nBertsolariak: Arrate Illaro, Etxahun lekue, Fredi Paia, Jone Uria, Igor Elortza eta Gorka Ostolaza.\nAbenduaren 2an, Gernika-Lumoko Jai Alai frontoian.\nBertsolariak: Beñat Ugartetxea, Ibon Ajuria, Iratxe Ibarra, Joseba Artza, Miren Amuriza eta Peio Ormazabal.\nBizkaiko bertsolari txapelketan… BADA, GARA, ZARA\tXehetasunak\nKategoria: Bertsoleku\tNoiz argitaratua: Osteguna, 25 Urria 2012 16:43\tNork idatzia: Iñaki iturriotz\tBalmasedako Klaret Antzokian izan zen domeka arratsaldean Bizkaiko Bertsolari Txapelketako bigarren kanporaketa eta Ibon Ajuria izan zan nagusi 431,5 puntugaz. Ibon Ajuria finalaurrekoetara pasatu da zuzenean.\nPuntuazioak: Ibon Ajuria 431,5\n, Gorka Ostolaza 413, Eñaut Uruburu 354, Xabat Galletebeitia 349,5, Ander Salaberria 329 eta Itxaso Paia 319\nBerriatuan hasi zen Bizkaiko Bertsolari Txapelketa eta Iratxe Ibarra izan zen nagusi bertan. Markinarra zuzenean sailkatuko da finalaurreetara.Puntuazinoak: Iratxe Ibarra 450\n, Arrate Illaro 402, Imanol Uria 371,5\nXabier Enbeita 357,5 Jone Larrinaga 346 eta Inazio Vidal 340\nDatorren asteburuan ez da txapelketarik izango. Hurrengo kanporaketa biak urriaren 27an eta 28an izango dira, zapatu-domekan. Egutegia:\nUrriak 27, Mungia. Fredi Paia, Ander Elortegi, Iñaki Iturriotz, Malen Amenabar, Peru Vidal eta Txaber Ormazabal.\nUrriak 28, Sopela. Ekaitz Larrazabal, Igor Elotza, Garikoitz Sarriugarte, Gorka Lazkano, Joseba Artza eta Nerea Ibarzabal.\nAzaroak 4, Zornotza. Aitor Arrutia, Asier Legarreta, Josu Landeta, Julen Erezuma, Oihana Bartra eta Unai Ormaetxea.\nInprobisazioa eta umorea\tXehetasunak\nKategoria: Bertsoleku\tNoiz argitaratua: Ostirala, 28 Iraila 2012 10:18\tNork idatzia: Iñaki Iturriotz\tIkastaro hau, gure baitako komikotasuna bilatzeko abenturan bidelagun izan nahi duten bertsolari/zaleei proposatzen diegu. Klown inprobisazioan dugun esperientziaren arabera, ikastaroan proposatuko ditugun ariketak bertsotan inprobisatzeko lagungarri izango direlakoan gaude. Hainbat alor landuko ditugu: entzutea, metafora, disponibilitatea, arnasa, literalak, sortzeko jarioa, huts egiteen kudeaketa, hutsuneetatik irteteko estrategiak, gorputza errekuperatzea, eta abar.\nGure lan moldeak klowna espresio ekintza gisa ulertzen du batik bat, eta espresio ekintza horren bidez norberak bere baitan duen Auguste pertsonaia tradizionala bakoitzak bere-berea duen modu bakanean garatzea nahi du. Ikastaro honen helburua dibertitzea da, gure entzumena hobetu eta inprobisatzeko errekurtso gehiago eskuratzen ditugun bitartean. Bidaia honek nork bere buruaz eta egunerokotasuneko korapiloez umorea egiteko prestutasun osoa eskatuko digu: tikak, obsesioak, maniak, desioak, beldurrak... Guzti hori ez dago garena uste dugun horretatik hain urrun. Pertsona guztiok auto-inportantzia zerrenda luze bat erakusten - edo ezkutatzen- saiatzen baikara. Gure barneko pailazoaren komizitateak horietan ditu bere sustraiak eta bere fruiturik behinenak. Senekak zioen bezala, bere buruaz barre egiten duena ez da inoiz barregarri geldituko.\nMetodologia dinamikoa eta parte-hartzailea izango da. Beroketa fisiko eta emozionalerako ariketak egingo dira; inprobisazio uneak egongo dira, tartean klown inprobisazioak eta ahots inprobisazioak (bertsoak eta ez bertsoak). Eta bizitako horretatik berrelikatzeko denborak egongo dira, klown kodearen hainbat aspektu tekniko jorratzeko bide ematen baitute.\nUdagoienera begira\tXehetasunak\nKategoria: Bertsoleku\tNoiz argitaratua: Ostirala, 27 Uztaila 2012 11:23\tNork idatzia: Iñaki Iturriotz\tUdako arratsalde eta iluntzeak bertso saio eta afariez alaituko diran egun hauetan guk udazkenera begira jartzeko aprobetxatuko dugu. Izan ere, osatuta daude dagoeneko Bizkaiko Bertsolari Txapelketan parte nortzuk hartuko duten. Udabarrian egin ziren eskualdekako sariketen ondoren, izen emote epea amaituta dago eta jadanik badakigu ze 30 bertsolarik kantatuko duten Bizkaiko Bertsolari Txapelketako final laurdenetan. www.bizkaikotxapelketa.biz webgunean agertzen diren datuen arabera hauek dira izenak:\nInoz finalista izandakoaen artean, Igor Elortza, Fredi Paia, Iratxe Ibarra eta Ibon Ajuria aurkeztu dira.\nEskualdeetako txapeldunetatik, Aitor Arrutia, Oihana Bartra, Gorka Lazkano, Iñaki Iturriotz, Gorka Ostolaza ,Arrate Illaro ,Peru Vidal eta Julen Erezuma\nJoseba Artza Imanol Uria Xabat Galletebeitia Ander Elortegi Garikoitz Sarriugarte Eñaut Uruburu Josu Landeta Xabier Enbeita Itxaso Paia Jone Larrinaga Nerea Ibarzabal Iker Belaustegi\nMalen Amenabar Txaber Ormazabal\nUnai Ormaetxea Ekaitz Larrazabal Ander Salaberria\nBizkaiko Eskolarteko finala bihar\nBizkaiko gurutzegrama osatzen\nEskolarteko sariketaren beste loraldi bat\nBertsolaritza talde lana delako\nOrrialdea 2-(e)tik 29-(e)ra\tHasiAurrekoa12345678910HurrengoaBukaera\tAgenda


Irekia Eusko Jaurlaritza - Gobierno Vasco :: Eusko Jaurlaritzak gipuzkoako beste zortzi udalekin trukatuko ditu datuak online\nEusko Jaurlaritzak gipuzkoako beste zortzi…\n• Berrogei erakunde baino gehiago dira jadanik harremanetarako bide elektronikoa erabiltzen dutenak, eta Baliarrain, Larraul, Zarautz, Zumaia, Deba, Eskoriatza, Azpeitia eta Zestoako udalak batu zaizkie orain.\n• Hitzarmen hauei esker, herritarrek egin behar izaten dituzten izapide eta prozedura administratiboak sinplifikatuko dira eta administrazioek kostuetan eta espazioan aurreztuko dute.\n• Hitzarmenak lau urteko indarraldia izango du, eta ez du kontraprestazio ekonomikorik eragingo.\nEusko Jaurlaritzak lankidetza-hitzarmenak sinatu ditu Baliarrain, Larraul, Zarautz, Zumaia, Deba, Eskoriatza, Azpeitia eta Zestoako udalekin informazio, administrazio eta kudeaketa elektronikoko zerbitzuak elkarri eskaintzeko. Administrazioek elkarreragingarritasuna hobetzeko lineako zerbitzuak eskaintzeko konpromisoa hartu dute; hau da, informazioa, datuak eta zerbitzu elektronikoak trukatuko dituzte.\nHala, sendoagoa izango da Eusko Jaurlaritzak Baliarrain, Larraul, Zarautz, Zumaia, Deba, Eskoriatza, Azpeitia eta Zestoako udalekin duen lankidetza, informazioa trukatzeko sistema bat eratuko baita eta, ondorioz, herritarrei datu-ziurtapenak eskatu beharrik izan gabe egingo baitira izapide administratiboak. Eta horrekin bermatuko da dagoeneko administrazio publikoen esku dauden datuak eta agiriak ez emateko herritarrek daukaten eskubidea.\nHitzarmen honen bidez, bai Eusko Jaurlaritzak bai Baliarrain, Larraul, Zarautz, Zumaia, Deba, Eskoriatza, Azpeitia eta Zestoako udalek beste urrats bat eman dute Herritarrek Zerbitzu Publikoetan Sarbide Elektronikoa izateari buruzko 11/2007 Legea betetzeko. Lege horren arabera, administrazio publiko guztiek haiekin harremanetan jartzeko bide elektronikoak erabili ahal izatea ahalbidetu behar dute eta beren artean informazioa trukatu behar dute, herritarrek izapide administratiboak errazago egin ditzaten.\nLankidetza-hitzarmen honen indarraldia 4 urtekoa izango da, urtez urte luza daiteke automatikoki, gehienez ere 15 urtez, eta ez du gastu edo kostu ekonomikorik izango aldeentzat.\nBaliarrain, Larraul, Zarautz, Zumaia, Deba, Eskoriatza, Azpeitia eta Zestoako udalekin ez ezik, Eusko Jaurlaritzak hitzarmen bera sinatu du\n• Bizkaiko, Gipuzkoako eta Arabako hiru foru-aldundiekin.\n• Hiru hiriburuetako, hau da, Bilbo, Donostia eta Vitoria-Gasteizko udalekin, eta Irun, Barakaldo, Bermeo, Getxo, Basauri, Ermua, Beasain, Andoain, Hernani, Tolosa, Mendaro, Azkoitia, Aretxabaleta, Lasarte-Oria, Ataun, Errenteria, Lezo, Astigarraga, Albiztur, Anoeta, Pasaia, Amezketa, Legorreta, Alegia, Bidania-Goiatz, Berrobi, Legazpi, Abaltzisketa, Urretxu, Arrasate, Zegama, Itsasondo, Bergara, Arama eta Aiako udalekin.\n• Txorierriko mankomunitatearekin.\n• Gipuzkoako Garraioaren Lurralde Agintaritzarekin.


Nerea del Campori, indarkeriaren biktima diren emakumeei laguntzeko egindako lanagatik\nG. Azkarate 2016-10-28 08:59 Gizartea\nEpaimahaikideek Del Campok genero indarkeriaren biktima diren emakumeei laguntzeko egindako lana saritu nahi izan dute. Nerearen ekintzailetasuna, konpromisoa eta elkarlanerako erakutsitako jarrera azpimarranatu dituzte. Ekitaldi goxoa eta hunkigarria bizi izan zuten antzokira gerturatu zirenek.\nNerea del Campo (Gure Balioak 2016 sariduna): “Indarkeria matxistarekin amaitzeko gizarteak konplize izateari laga behar dio”\nFrantziska Iraolagoitia 2016-10-28 14:47 Gizartea\nBizilagunak 2016 - Gipuzkoa solidarioa\nPil-pilean\t2016-10-27 13:27 Gizartea\nBizilagunak egitasmoak, urtero bezala, elkarbizitza eta elkar ezagutza sustatzeko lanean jarraitzen du “hemengo” eta” hango” familiak eta taldeak elkartuz. Datorren azaroaren 13an, bazkal orduan, bi familia, bata bertakoa eta bestea etorkina, elkartuko dira igandeko bazkaria partekatzeko. Parte hartu nahi duzu?\n"Zubiko artelanaren inaugurazioa" ikusgai bideoan\nPlaentxia.eus 2016-10-26 19:18 Gizartea\nUrriaren 20an ekitaldi satirikoa egin zuten zubian, Udalak barazkien murala ezabatu izana salatzeko. Ikuskizunaren ostean "Sormenaren artea" izeneko plaka ezarri zuten horman.\nNerea del Campo Aguirrek bihar jasoko du Gure Balioak Saria, Soraluzeko Herri Antzokian egingo den ekitaldian\ndebegesa\t2016-10-26 14:40 Gizartea\nDebegesa Garapen Agentziak eta Soraluzeko Udalak elkarlanean antolatu dute ekitaldia, DanobatGroup enpresaren laguntzarekin.\nBehelainoaren azpitik eta gainetik\nFrantziska Iraolagoitia 2016-10-26 09:58 Gizartea\nGaur ere behelainoak estalita esnatu da eguna kalean baina behelainoaren gainean zerua urdin urdin dago. Aurreko egun baten Frantziska Iraolagoitiak kaletik eta mendigainetik atera zituen argazkiotan ederki ikus liteke hori.\nudala\t2016-10-25 18:37 Gizartea\nDebabarreneko Mankomunitateak (Badesa) kaleen garbiketa-zerbitzurako langile bat kontratatzeko eta peoien lan-poltsa bat sortzeko deialdiak egin ditu.\nHerri galdeketa antolatuko duen taldea aurkeztu du Gure Esku Dagok\nPlaentxia.eus 2016-10-23 18:52 Gizartea\nZapatu goizean agerraldia egin zuten herri-galdeketa antolatzeko lanean jardungo duen taldeko kideek. Galdeketa datorren urtean antolatzeko asmoa adierazi zuten eta dei egin zieten herritarrei “etorkizuna erabakitzeko proiektu kolektiboan” parte har dezaten.\n"Nik horrela ikusten dut"\nPlaentxia.eus 2016-10-19 12:00 Gizartea\nIkusmen murriztua duen pertsona batek zela ikusten duen erakusten du bideo honek.\nIkusmen murriztuari buruzko hitzaldiaren kronika\nGipuzkoa Begisare 2016-10-19 11:46 Gizartea\nIkusmenaren Nazioarteko Eguna dela eta, joan zen astean hainbat ekimen egin genituen eta horietako bat urriaren 13an Soraluzen eskaini genuen hitzaldia izan zen, Soraluzeko Udalaren laguntzarekin antolatu genuena.\nMerkatari txikien azoka handia\nE. Unamuno 2016-10-16 18:23 Gizartea\nOhikoa den moduan, giro ona eta herritar ugari batu ziren zapatuko Bizikaleren azokan. Goizaldean jende gutxixeago ibili bazen ere, iluntzean haimak jendez inguratuta ageri ziren, jai giro betean.\n[BIDEO-ERREPORTAJEA] Gaztetxoak arbasoen historia ezagutzen\nG.Azkarate 2016-10-13 09:00 Gizartea\nLH6 eta DBH4. mailetako ikasleak gure arbasoen historia ezagutzeko Soraluzeko mendigainean dauden trikuharriak, tumuluak, zistak eta monumentu megalitikoak bisitatu dituzte. Ondoren ikasgelan tailerrak egin dituzte garaiko bizimodua zelakoa zen jakiteko.\nAmaitu dituzte Gizaburuagako indusketa lanak (Bigarren zatia)\n"Gizaburuagako tumuluaren egitura nolakoa den jakitea da lehen helburua" Jesus Tapia (Lehenengo zatia)\nBuru Osasunaren Nazioarteko Egunak eman duenaz\nElena Perez 2016-10-12 20:49 Gizartea\nUrriaren 10ean Buru Osasunaren Nazioarteko Eguna izan da eta aurtengo kanpainaren leloa “Zu bezalakoa naiz, oraindik ez dakizun arren” leloarekin garatu da kanpaina. Agifes elkarteko zuzendaritza batzordeko kidea naiz eta interesekoak izan daitezkeen zenbait informazio dakart.\nSexualitatearen inguruko ikastaroa eta egun osoko egitaraua zapatuan Gaztetxean\nE. Unamuno 2016-10-12 19:54 Gizartea\nKorner Morea kolektiboak sexualitatearen inguruko ikastaroa antolatu du datorren zapaturako: "Sexu eta genero sistema.Oinarrizko edukiak". Horrekin batera, Gaztetxeak egun osoko egitaraua antolatu du "Zapatuak Gaztetxean" izenburupean.\nAmaitu dituzte Gizaburuagako indusketa lanak\nG.Azkarate 2016-10-12 10:34 Gizartea\nAranzadi zientzia elkarteko kideak eta boluntario taldeak amaitutzat eman dituzte Gizaburuagako tumuluan egindako indusketa lanak. Bideo-erreportaje honetan lanak nola joan diren eta aurkitutako materialarekin zer egingo duten kontatu digu Jesus Tapia arkeologoak.\n"Gizaburuagako tumuluaren egitura nolakoa den jakitea da lehen helburua" Jesus Tapia (I. bideoa)\n‹‹ Aurrekoak 1 2 3 4 ... 13 14 15 16 17 18 19 20 ... 26 27 28 29 Hurrengoak ››


Enfokatu beharra | erritarrak | GAUR8\nHautsak harrotu ditu azken asteotan La Manada izeneko “banda terroristaren” aurkako epai-ebazpen epelak. Gutxieneko giza eskubideekiko begirunea duen edonor suminduta sentitu da epaileek gehiegikeria hutsaltzat hartu dutelako boskote kriminalak burututako bortxaketa zitala.\nAferaren kontura iritzi asko eta askotarikoak plazaratu dira. Zenbaiti gutxi iruditu zaio bederatzi urteko zigorra. Bederatzi urte gutxi ala asko ote diren, baina, kontu eztabaidagarria da. Kontua da arretaren fokua aldatzea. Arazoa ez da zenbateko kartzela zigorra jarri, baizik eta kartzela ote den erasoaren biktimari eta gizarteari eragindako kaltea ordaintzeko biderik egokiena.\nIzan ere, espetxealdiak behin eta berriz erakutsi du ez duela betetzen ustez aurreikusten zaion funtzioa; birgizarteratzearena, alegia. Bortxatzaile sartzen dena bortxatzaile ateratzen da sarri askotan, zigorra bederatzi ala hogei urtekoa izan. Kartzela bera da, beraz, auzian jarri beharko litzatekeena, eta ez bete beharreko urte kopurua.\nBeste askok eraso matxisten balizko biktimak jarri dituzte jomugan: «eta bortxatua nire alaba balitz?». Gutxiago izan dira, aldiz, erasotzailea euren semea izan balitz zer gertatuko ote zen galdetu dutenak. Arretagunea aldatu egin behar da: zigorra gogortzeaz baino, akaso sistema judiziala muineraino kutsatzen duten joera patriarkalak astindu beharraz aritu beharko genuke. Emakumeei erasotuak ez izateko zer egin behar duten ohartarazi baino, agian gizonezkook gara iraultza pertsonal bat egin behar dugunok. •


Nortzuk gara - Xuzhou Sanhe Automatic Control Equipment Co., Ltd.\nFabrika Herrialdea / Eskualdea: TongShan Ekonomiaren Garapen gunea\n1.000-3.000 metro koadro\n10 milioi dolar - 50 milioi dolar\nXuzhou Sanhe Automatic Control Equipment Co., Ltd. 2005eko apirilean sortu zen, I + Gn, espezializatutako mikroordenagailuen tenperatura kontrolagailuetan, hezetasun kontrolagailuetan, motorren babes integratuetan, hozte kontrol kontrol kaxetan, unitate paralelo kontrol kaxetan, hotz biltegian dauden PLC kontrol armairuetan espezializatuta. Etab. 200 produktu mota baino gehiagoko zortzi seriek ospe handia dute etxean eta atzerrian. Gaur egun enpresak 80 langile baino gehiago ditu, eta horien artean langileen% 75ek baino gehiagok unibertsitateko ikasketak edo gehiago dituzte; konpainiaren lehendabiziko lantegiak 4.000 metro karratu baino gehiagoko azalera du, 10 produkzio linea estandarizatu eta 350.000 multzo (multzo) baino gehiagoko urteko ekoizpen eta muntatze ahalmena. ), ekoizpen- eta saiakuntza-ekipamendu espezializatuak ditu, eta ikuskapen- eta saiakuntza-arau estandarrak bat datoz. Enpresa GB / T19001-2016 / ISO9001: 2015 kalitate kudeaketa sistemaren ziurtapen unitatea da. Produktu askok CE ziurtagiria gainditu dute, salmentak izan ezik. Salmenta eta zerbitzu saltokiak ditu herrialde osoko hiri eta eskualde gehienetan, eta etxeko enpresa ezagunak dira. Laguntza zerbitzuak eskaintzen dituzte.\nXuzhou Sanhe-k Txinan "hotz biltegiratzeko PLC ingeniaritza teknologikoko ikerketa zentro bakarra" du. Zentro teknologikoko ikertzaileek oinarri teoriko sendoa eta urte luzeko esperientzia praktikoa dute hozkailuaren kontrolean eta PLC teknologian. Aldi berean, ikerketa zentroak epe luzeko teknologia mantentzen du etxeko ikastetxe eta unibertsitate askorekin. Lankidetzak, langile profesional eta tekniko ugariek eta entsegu eta ikuskapen ekipoek unibertsitateetan laguntza handia eskaintzen dute Ingeniaritza Teknologikoko Zentroaren lanerako. Xuzhou Sanhe Automatic Control Equipment Co., Ltd.-k kontrol automatikoaren ekipoen industrian liderra denez, konpromisoa hartu du kontrol automatikoen ekipoen industrian liderra eraikitzea, zerbitzuetara bideratutako garapen kontzeptuaren, lan gogorraren espiritu ekintzailearen eta bikaintasun teknologia profesionalaren arabera.\nKonpainia etxeko hozte-industriako zortzi onenen artean kokatzen da,% 8 inguruko merkatu kuotarekin. Merkatuaren estaldura: 31 probintzien, udalerrien, autonomia erkidegoen eta udalerrien estaldura domestikoa, 300 saltzaile bezero baino gehiago eta 100 bezero baino gehiagori laguntzen diena; esportazio ratioa: salmenta guztien% 35 inguru herrialde eta eskualdeei saltzen zaie: herrialdeen artean Europako herrialdeak, Ekialde Ertaina, Hong Kong, Taiwan eta beste eskualde batzuk daude. Lehengaien hornidura: 80 hornitzaile baino gehiago daude,% 60 baino gehiago nazioarteko marka ospetsuak dira, eta gainerakoak etxeko marka ezagunak dira.\n7 Produkzio Lerro Normalizatuak\nKonpainiaren produktuak teknologia elektronikoen mikroinformatika aplikatzeko produktuak dira. Erabilitako txipak errendimendu egonkorrak dira, funtzio osoak dituzte, babes ugari dituzte, egiturazko diseinu aurreratua eta arrazoizkoa eta prozesuen prozesamendua dituzte, eta maila teknikoa nazioartean aurreratua eta barnekoa da. Konpainiak garrantzi handia ematen dio produktuen garapenari eta material berriak, teknologia berriak eta prozesu berriak etengabe hartzen ditu, beraz, produktuak eguneratzea etxeko hozte industriaren abangoardian egon da beti. Urteetan zehar, produkzio eskala zabaltzen joan da eta merkatu kuota etengabe handitzen joan da. Produktuak aplikazio ugari ditu hozteko eta hozteko mantentze-lanetan eta industrian. Enpresak produktuak diseinatu eta pertsonaliza ditzake bezeroaren eskakizunen arabera.\nEtxeko hozte-industriako zortzi onenen artean sailkatua\nXuzhou Sanhe-k energia eraginkortasunaren kudeaketaren eta kontrol automatikoaren arloan aditu bihurtzeko konpromisoa hartu du, industria optimizatzen laguntzeko, elkarri lotutako teknologiak eta soluzioak eskainiz. Sortu zenetik, konpainiak 6 milioi unitate / produktu multzo baino gehiago entregatu ditu barne eta atzerriko merkatuetara. Produktu horiek industria askoren zerbitzura daude: hozketa, produktu kimikoak, galdarak fabrikatzea, uraren kontserbazioa (ur hornidura), makineria fabrikatzea eta suteen aurkako borroka (eraikinen kontrola) Azken urteetan, gure enpresak irtenbide sistematikoak eskaini ditu proiektu askorentzat. Handienetan Baihetan Zentral Hidroelektrikoaren hormigoia hozteko proiektua dago; Makaoko Mugaz Gaindiko Industrialdearen hotz biltegia, Zhenfeng konderriko, Guizhou probintziako, Lengyang konderriaren, Luoyang eskala handiko nekazaritza bakteriak hazteko liburutegiaren proiektua, onddo jangarrien industria proiektua, Hangzhou Ruihui Bio-farmazeutika ekoizpenaren oinarria hotz biltegiratzeko proiektua. Sanhe produktuak non dauden ere, emaitza onak izan dituzte eta bezeroen goraipamenak irabazi dituzte.\nGure konpainiaren merkatuaren tamaina 29,85 milioi yuanera iritsi da\n2020an, konpainiak Jiangsu Sanhe Control Technology Research Institute sortu zuen. Ikerketa institutua berrikuntzan oinarritutako garapen estrategia ezartzean oinarritzen da. Aldi berean, unibertsitateekin eta institutuekin lankidetzan aritzen da eta ikerketa zientifikoko proiektuen eraldaketa gauzatzen du. Etorkizunean, ikerketa institutua goi mailako talentu berrien industrian bihurtuko da. I + G erakundeek talentu, teknologia, proiektu, produktu eta bestelako elementu berritzaileen integrazioa eta garapena sustatzen dute eskualde eta industrien artean. "Lagunartekoa eta zintzoa, oparotasuna partekatzen duena" da gure negozioaren filosofia eta gure ahalegina. "Bilatu bikaintasuna, gainditu gure burua" da gure marketin eta zerbitzu arrakastarako arma magikoa. Etorkizunari begira, Sanhek "material berriak, teknologia berriak eta prozesu berriak" hartzen jarraituko du bere eginkizun gisa, "bikaintasuna bilatuz, norbere burua gaindituz" prezipitazio prozesuan, berrikuntzan aurrerapenak lortuz eta lankideekin eskuak lotuz etorkizun bikaina eraiki.\ntermostato digitalaren kontrolatzailea, inkubagailuaren tenperatura kontrolatzailea, tenperatura kontrol automatikoa, termostatoaren tenperatura kontrolatzailea, akuarioko termometro digitala, termometro digitala,


Utopian, autor en Utopian - Page 3 of 4\nGarranbladak GARROBIk antolatzen dituen jai-bilerak dira; bertan, elkarteko kide guztiak eta interesa duten pertsona guztiak biltzen dira.\nKomorebi hitzak, japonieraz, eguzki-izpiak zuhaitz artetik iragazten direnean sortzen den argi-efektua izendatzen du. Argi naturala, espontaneoa eta askea da. Kontrolik eta manipulaziorik gabeko gertakaria. Pieza hau naturako gertakari sinple baina zoragarri horretan inspiratu da, zentzumenak suspertzen dituena hura hautematen denean. Dantza garaikidea. Koreografia eta interpreteak: Ira Garai eta Marta G. Lacabex Argia eta soinua: Paloma […]


La Encina egoitzako arduradunek kaleratutako langileen aurkako eskuorriak banatu dituzte Artziniegako komertzioetatik - Artziniega - Aiaraldea.eus\nLa Encina egoitzako arduradunek kaleratutako langileen aurkako eskuorriak banatu dituzte Artziniegako komertzioetatik\nAimar Gutierrez 2021-05-20 13:44\nArtziniegako La Encina egoitza. / Aiaraldea.eus\nBi langile kaleratu dituzte La Encina egoitzatik lan eskubideak defendatzeko hauteskunde sindikalak egin ostean. Gaur bertan -maiatzak 20- kaleratzeak salatzeko elkarretaratzea egingo dute Artziniegan.\nZuzendaritzarekin lan egutegia adosteko ezintasunen aurrean eta lan eskubideak defendatzeko helburuarekin, hauteskunde sindikalak egin zituzten iragan abenduan Artziniegako La Encina nagusien egoitzako langileek. Geroztik, enpresak langileen aurkako jazarpen kanpaina bat abiatu du eta bi zaintzaile kaleratu ditu, salatu dutenez.\nBide horretan, egoitzako arduradunek kaleratutako langileen aurkako eskuorriak banatu dituzte herriko taberna eta saltokietatik. Langileak "fede txarrarekin" jokatzeagatik eta "jarrera desegokiak" eta "deitoragarriak" izateagatik kaleratu dituztela azaltzen du eskuorriak, ez lan baldintzen alde borrokatzeagatik.\nLangileek ukatu egin dituzte akusazio horiek, eta "erabat faltsuak" direla adierazi dute: “Lan eskubideen alde borrokan ari ginenak jazarriz, zigor eredugarri bat ezarri nahi izan dute arduradunek".\nAzken asteetan bezala, gaur ere elkarretaratzea deitu dute La Encina egoitzaren aurrean kaleratzeak salatzeko. Arratsaldeko bostetan elkartuko dira egoitzaren aurrean. Aiaraldeko Greba Batzordeak eta mugimendu feministak bertaratzeko deia luzatu dute.


Elkartasuna adierazi diogu Valentziako herriari gaurko Diada eguna dela eta | LAB SINDIKATUA\nNazioartea Idazkaritza Elkartasuna Elkartasuna adierazi diogu Valentziako herriari gaurko Diada eguna dela eta\nGaur urriak 9-an valentziarrak Valentziar herriko Diada eguna ospatzera kalera irtengo dira. Euskal Herritik LAB sindikatuak klase eta herri bezala gure elkartasun osoa bidali nahi diogu Valentziako gure lagun guztiei gaurko Diadaren egun bereziaren harira.\nUrriaren 9ko eguna egun berezia da valentziar guztientzat, Mediterraneoko txoko hontako Diada ospatzen baita. 78-ko erregimenak gehiegitan zigorturiko Mediterraneoko txoko bat da hau; langile klasearen eta naziorik gabeko estatuen askatasun egarria bai Euskal Herrian, Valentzian eta beste hainbat txokotan itotzen dituen erregimena hain zuzen ere.\nEgun berezi honetan, aldi berean ezin ahaztu Valentzian faxismoak daukan presentzia. Pasa den urriaren 9an inpunitate osoz kalera bidean aurkitzen zuten edozein manifestari “ehizatzera” irten zen faxismoaz ari gara solasean hain zuzen ere. Boteretik ezkerreko katalanismoari eta erabakitzeko eskubidea edo Herrialde Katalanen eraikuntza defendatzen zuten edozein mugimenduren aurka joateko elikatua izan da faxismo hau oraindik bizirik dagoena.\nHorregatik guztiagatik Valentziako herriarentzat hain berezia den egun honetan gure internazionalismotik anaitasun osoz gure herriarentzat aldarrikatzen dugun berbera aldarrikatzen dugu; injerentzia eta mugarik gabe bere etorkizun politiko eta soziala erabakitzeko eskubidea Valentzian esplotaturik gabeko gizarte justu bat eraikitzeko bidean.\nBeraz, Euskal Herritik gure etorkizun politikoa erabakitzeko eskubidea aitortzen ez zaigun estaturik gabeko nazio honetatik egun arrakastatsua izan dezazuen opa dizuegu. Valentziako herriak bere langile klasearen aldaketa eta askatasun egarria karriketan biharko egunean masiboki aldarrikatzea espero dugu, Valentziarren erabakitzeko gaitasunaren muga bakarra bere herritarrek libreki erabakiko dutena baita.


Jakinarazten dizugu izt.eus webguneak, IZT KOOPERATIBA ELKARTEAren jabetza eta ardurapekoak, behar bezala jardun dezan, nabigazio-sistemak zenbait nabigazio-datu (“Cookieak”) erabiltzen dituela webgunearen erabiltzaileei zerbitzu pertsonalizatuagoa eskaintzeko. “Cookieak” testu-artxibo txikiak dira, eta webguneetan eta aplikazioetan nabigatzean nabigatzaileak gorde egiten ditu. Honako informazio hau lor daiteke: ordenagailuak webgunera konektatzeko erabiltzen duen IP helbidea, eskatutako webgunearen URL helbidea, konexio-ordua eta erabiltzailearen inguru informatikoaren sistema eragileari buruzko bestelako parametro batzuk. Informazio hori saioa identifikatzeko soilik jasotzen da, webgunearen azterketa errazteko.\nDatu Pertsonalen Babeserako araudiaren arabera, idatzi honen bidez emandako datu pertsonalak MARKETING izeneko fitxategian jasotzeko adostasuna ematen da, zeinaren arduraduna IZT KOOPERATIBA ELKARTEA den, MARTIN UGALDE KULTUR PARKEA 20140 ANDOAIN (GIPUZKOA) helbideaz.\nZalantzarik izanez gero edo bestelako iruzkinen bat egin nahi izanez gero, IZT KOOPERATIBA ELKARTEAra jo dezakezu jendeari arreta egiteko dituen bitartekoetako edozein erabilita, edo info@izt.eus emailaren bidez.


Zer egiten dugu kabitzen ez zaizkigunekin? | begiradak | GAUR8\nZer egiten dugu kabitzen ez zaizkigunekin?\nAurrekoan genion gero eta gehiago direla, gero eta gazteagoak, heziguneetan marraztu ditugun «eskola ibilbide» gero eta estu eta zurrunagoetan kabitzen ez zaizkigun haurrak. Eta galdera bat utzi genuen airean: haur eta gazte horiek ikasle izaeratik haratago ikusiak ote dira, ikusten ote ditugu?\nUkaezina da eskolaren, neska-mutilen eta etxekoen artean arrakala gero eta handiagoa sortzen ari dela. Eskolan ikasle batzuek zergatik duten arrakasta eta, batez ere, beste batzuek zergatik ez duten aztertzen hasiko bagina, hamaika hari izango genituzke nondik tira, ezbairik gabe.\nEskola erdigunean jarri eta hari horri tiraka, Francesco Tonucci pedagogo, marrazkilari eta pentsalari italiarrak elkarrizketa interesgarri batean zioena ekarri nahiko nuke lerrootara: «Eskola denentzat zabaldu zenean, unibertsalizatu zenean, bakar batzuentzat prestatuta zegoena denei eskaini zitzaien. Horregatik egin zuen porrot eskolak».\nEskolak ez du lortzen bere funtsezko helburua izan beharko lukeena betetzea: jaiotzez neska-mutilek dituzten desparekotasunak orekatzea. Eta desparekotasun horien artean sartu beharko genituzke ekonomikoak, sozialak, generokoak, kulturalak, ideologikoak eta hizkuntzakoak, gure kasuan, euskarari dagozkionak, esaterako.\nEta zer egiten dugu eskolan kabitzen ez zaizkigun neska-mutilekin? Euskal Autonomia Erkidegoan, erromesaldia hasi beharko dute: tutorea, heziguneko orientatzailea, Berritzeguneko aholkularia, pediatra, neurologoa, psikiatra... eta hor erantzunik aurkitzen ez badute, etxekoen eta eskolaren ezina baretzen ahaleginduko den zerbitzu pribatuen eskaintza oso bat. Jakinik ere, ikerketek diotena: eskola eskakizunetara ongi egokitzen ez den ume orok ez duela, nahitaez, nahaste psikopatologiko bat izan behar. Nafarroan, aldiz, heziguneko orientatzaileak bidera ditzake aprendizaiaren nahasmenak, ikasleari azterketak egiterakoan denbora gehiago izateko eskubidea emango dion agiria luzatuz, adibidez. Izan ere, denek aldi berean, eta denbora beraren barruan aritu behar izateak ere baztertu egiten du.\nOnar dezagun. Eskolak hausnartu beharra dauka “nola izan denentzako eskola” eta aitortu behar du hainbat adimen mota daudela, eta, ondorioz, orain egiten duen eskaintza baina anitzagoa egin behar duela.\nHorra hezitzaileon eta eskolaren zeregin behinena, sekula gogotik eta begiradatik galdu behar ez genukeena: pertsonekin ari gara, beste zenbait izaterekin batera ikasle izaera dutenak. Bestela, ikasle gisa porrot egiten dutenek, pertsona gisa ere porrot egin dute. Inklusioa, aukera parekotasuna eta beste zenbait izango dira bazterkeria saihesteko tresnak. Eskolak denon arrakasta izan behar du helburu, batez ere arrakasta pertsonala; atzean ez geratzeko bermea da. Eta neska-mutil bakoitza dagoen puntutik abiatzen da, bere motxilarekin, bere gaitasunekin eta bere zailtasunekin. Guztiei aurrera egiten lagundu behar diegu, inor ez dadin atzean geratu.\nSarritan barruan oihartzun egiten didate alabaren botikak probatu ondoren, gerta ala gerta, eskolan hobetzeko botikak gehiago ez ematea erabaki zuen adiskidearen hitzek: «Ez duzu imajinatzen heziguneetako ateetatik at eskolan kabitzen ez direnentzat zer sare dagoen antolatuta». •


Elecnor Telecomunicaciones enpresako langileen kontzentrazioa, 2020ko urtarrilean.\nBizkaiko Elecnor eta Comfica enpresetako ESK sindikatuaren ordezkari sindikalak auzipetu dituzte, eta urtarrilaren 19an epaituko dituzte; antza, delitu arin bat egotzita. ESK-k azpimarratu du ordezkarien lan sindikala dela salaketaren funtsezko arrazoia eta, beraz, enpresak askatasun sindikala urratu nahi duela.\nEgoera salatzeko, La lucha sindical no es delito, errepresiorik ez! lelopean kontzentratuko dira datorren asteazkenean Bilboko (Bizkaia) epaitegien aurrean, goizeko 11:00etan.\nElecnor, eskubideen urraketengatik hizpide\nElecnor Telecomunicaciones enpresa Movistarrek du azpikontratatuta, eta azken urteetan hainbat lan-gatazka izan ditu. Besteak beste, 2019an grebara jo zuten Elecnorreko langileek, enpresak osasun eta segurtasun arloan legedia urratzen zuela salatzeko eta lan-baldintzak hobetzeko asmoz. Aurreko urtean, gainera, ordezkaritza sindikal berria blokeatzen saiatu zen enpresako zuzendaritza.\nAzaldu dutenez, eskubide urraketak ugariak dira enpresan, eta azken astean bi kasu zehatz salatu dituzte. Lehena, ordezkari sindikalen aurkako epaiketa eta, bigarrena, bajan zegoen langile baten kaleratzea. Duela hilabete izan zuen istripu bat, eta ordezkariak hamabost eguneko epean kaleratzeaz ez ohartarazteaz gain, artean langilea Zainketa Intentsiboko Unitatean zegoela, diziplinazko kaleratzea ezarri zioten.\nGreba egingo dute berriz Elecnor Telecomunicacioneseko langileek


GARAGARDOA OTORDUETAN: Arraina eta garagardoa (I) | Garagardo ahotsa\n2011(e)ko uztailak 1 -n igor-kargitaratuta\nAzkeneko “Garagardoa otorduetan” atalean, txerri haragiak eta garagardoak ematen dituen aukerei buruz hitz egin zen. Oraingo honetan, arrain mota desberdinek garagardoarekin duten egokitasunaz arituko gara.\nLehenik eta behin, zein arrain mota dugun desberdindu beharko dugu, hau da, arrain urdina edo zuria den. Lehenengo taldea ( atuna, sardina,antxoa, sardinzar, izokina, aingira, txitxarro arrunta…) bestea baino koipetsuagoa da, %5 baino gehiago izanik koipe edukia. Arrain zurien kasuan (bakailaoa, erreboiloa, paneka handia, itsas aingira, krabarroka, legatza... ) koipe kopurua %2 ingurukoa da. Ezaugarri hau da arrain mota bat garagardoarekin batera jatea gomendagarri egiten duena edo ez hainbeste.


GIB infekzioari buruzko galdera ohikoenak. - Galdera ohikoenak-GIB/hiesa eta STI-Herritarrak-Osakidetza-Euskadi.eus\nGIB infekzioari buruzko ohiko galderak\nZein dira GIB infekzioaren sintomak?\nZenbat denbora itxaron behar da GIB proba egiteko arrisku praktikaren bat izan ondoren?\nZertan dautza GIB detektatzeko test azkarrak?\nEraginkorra al da preserbatiboa GIB kutsapena eragozteko?\nBa al du kutsapen arriskurik felazioak?\nBa al du GIB kutsatzeko arriskurik cunnilingusak?\nBa al du GIB kutsatzeko arriskurik anilingusak (mihiaz uzkia ukitzea)?\nBa al du arriskurik semen aurreko likidoak?\nKutsatzen al da GIB musu sakonengatik?\nKutsa al naiteke beste pertsona bat masturbatzeagatik edo berak ni masturbatzen banau?\n¿Zenbat denbora bizirauten du GIB birusak giza organismotik kanpo?\nZauri bat daukat eta fluido bat erori zait bertara GIB kutsatu lezakeena (odola, semena, baginako fluidoa). Badut kutsatua egoteko arriskurik?\nBa al dago odol transfusioen bidez kutsatzeko arriskurik?\nArriskutsua al da GIB daukan pertsona batekin bizitzea?\nEz dago GIB infekzioaren sintoma espezifikorik. Pertsona bat kutsatua dagoen ala ez jakiteko era bakarra GIB proba espezifikoa egitea da.\nProbaren emaitza ezbairik gabea dela ziur egoteko hiru hilabete igarota egon behar dute azken arrisku praktika izan zenetik. Hori da leiho aldia deitzen zaiona.\nHalere, medikuak erabaki dezake GIB proba egitearen egokitasuna, hiru hilabeteak oraindik igaro ez badira ere.\nTest azkarren ezaugarri nagusia da emaitzak 30 minutu igaro baino lehen lortzen direla, odol edo listu kantitate txiki bat erabiliz.\nEmaitza positiboak ez dauka behin betiko izaerarik, horregatik betiere berretsi egin behar da odol analitika baten bidez.\nTest azkarraren emaitza negatiboa bada eta azken arrisku praktikatik hiru hilabete igaroak badira, emaitza hori har daiteke behin betikotzat.\nBai. Preserbatiboak guztiz eraginkorrak dira GIB kutsadurastik babesteko, behar bezala erabiltzen badira sartzea gertatzen den sexu harreman guztietan (baginakoa, uzkikoa, aho sexua).\nLatexezko preserbatiboak langa fisiko eraginkorra dira, mikroorganismoak eta birusaren tamainako edozein partikula igaro ahal izatea oztopatzen baitute. Gerta litezkeen urratuak eta hutsegiteak gehiago zor izaten zaizkio erabiltzailearen akatsei produktuari berari baino.\nFelazio batean GIB birusa kutsatzeko arriskua askoz ere txikiagoa da baginako edo uzkiko sartzean baino; halere, ez da ezinezkoa. Arriskua felazioa egiten duenarentzat da (ahoaz semena ukitzeagatik). Felazioa egiten zaionak ez dauka arriskurik (GIB ez da kutsatzen listuaz).\nHalere, sexu bidezko transmisioko beste infekzio batzuen arriskua (sifilis, gonorrea, herpes, etab.) izan daiteke larria pertsona bientzat.\nBai GIBaren eta bai sexu bidezko transmisioko beste infekzio batzuen arriskua saihestu egiten da preserbatiboa behar bezala erabiliz gero.\nCunnilingus batean GIB birusa kutsatzeko arriskua askoz ere txikiagoa da baginako edo uzkiko sartzean baino; halere, ez da ezinezkoa. Arriskua cunnilingusa egiten duenarentzat da (ahoaz baginako jariakinak ukitzeagatik). Cunnilingusa egiten zaionak ez dauka arriskurik (GIB ez da kutsatzen listuaz).\nHalere, sexu bidezko transmisioko beste infekzio batzuk (sifilis, gonorrea, herpes, etab.) harrapatzeko arriskua izan daiteke larria pertsona bientzat.\nBai GIBaren eta bai sexu bidezko transmisioko beste infekzio batzuen arriskua langa metodoak erabiliz saihesten da, adibidez, preserbatibo irekiak, latexezko xukaderak edo plastikozko babesgailuak.\nBada arriskua, oso baxua bada ere, eta betiere egiten duenarentzat. GIB transmisioa gerta liteke anilingusa egiten zaion pertsonak odola baleuka gorozkietan edo uzki inguruan (hemorroideak, fistulak, etab.).\nSexu praktika honek badu zerikusia beste zenbait infekzioren kutsapenarekin, adibidez, sifilisa, hepatitisa eta zenbait parasito, horregatik, langa metodoak erabiltzea gomendatzen da.\nEz da frogatu kutsapen kasurik bide honetatik, baina semen aurreko likidoa gerta liteke infektatua egitea eta GIB infekzioa eragitea.\nPreserbatiboa behar bezala erabiltzeak saihestuko du kutsapen arriskua; horregatik erabiltzea gomendatzen da.\nEz. GIB ez da kutsatzen listuaren bidez.\nEz. Kutsakorrak izan daitezkeen fluidoek beste pertsona baten larruazal sanoa ukitzeak ez dakar GIB kutsatzeko arriskurik.\nZenbat denbora bizirauten du GIB birusak giza organismotik kanpo?\nGiza organismotik kanpo GIB berehalaxe inaktibatzen da eta kutsatzeko gaitasuna galtzen du.\nEz da ezagutu GIB kutsapen kasu bakar bat ere kutsatua egon zitekeen objekturen bat ustekabean ukitu izanagatik gertatu denik (botata zegoen xiringaren batekin ziztatzea, preserbatibo erabiliak ukitzea, etab.).\nNormalean, objektu hauetakoren bat ukitzen denean, ez da gomendatzen GIB proba egitea. Beste infekzio batzuen posibilitatea ordea, adibidez, B hepatitisa, C hepatitisa edo tetanosa, baztertu beharra dago mota honetako esposizio baten ondoren.\nEz da kutsapenik gertatzen fluidoa hartzailearen odol zirkulazioan sartzen ez den bitartean. Azaleko zauri edo hazbizar batekiko kontaktuak ez da uste GIB kutsatzeko arriskurik daukanik.\nZauri irekietan ere kutsapen arriskua oso txikia da; horregatik, kasu bakoitzean profesional batek benetako arriskuaren balorazioa egitea komeni da.\nOdol transfusioagatik kutsatzeko arriskua gaur egun esan daiteke nulua dela.\n1987az gero, odol bankuek odol lagin guztien kontrol analitiko zehatza egiten dute. Aipatu dataz gero, ez da dokumentatu GIB infekzioko kasu bakar bat ere odol edo hemoderibatuen transfusioari zor izan zaionik.\nEz. GIB daukan pertsona batekiko eguneroko bizikidetzan ez dago kutsapen arriskurik.\nGIB ez da transmititzen uraren edo airearen bidez; ez elikagaien edo intsektuen bidez; ez odolarekiko edo fluido sexualekiko kontakturik inplikatzen ez duten tresnak partekatzeagatik; ez gorozki, listu, sudur fluido, izerdi, malko, okada edo gernuagatik, baldin odolik ez badaukate.\nAzken eguneratzea: 2010/03/11


Clown ikuskizunak izango dira asteburuan Bilbon - Nontzeberri\nHasiera/ESZENA/Clown ikuskizunak izango dira asteburuan Bilbon\nClown Zorrotza egitarauren laugarren edizioa egingo da maiatzaren 10ean eta 11n Bilboko Zorrotza auzoan. Nalúa eta Ganso & Cía euskal taldeek, Greogor Wollny clown alemanak, eta Belgikako Gromic konpainiak hartuko dute parte Azoka plazan garatuko den programan. Ikuskizunok Kultura Kalez Kale programaren baitan daude.\nMaiatzaren 10ean, ostirala, Nalúa konpainiak El gran fakir izeneko lana aurkeztuko du, 18:30ean. Ikuskizuna fakirren lanari buruzkoa da. Ordubete geroago, 19:30ean, Belgikako Gromic taldeak clown teknikak eta magia uztartuko ditu The magomic show ikuskizunean.\nLarunbatean, maiatzak 11, Ganso & Cía euskal konpainiak Mediopelo lana antzeztuko du. Komedia eszentrikoa eta bizia da, eta krisi ekonomikoa du ardatz. Clown Zorrotzaren aurtengo edizioa 19:30etan amaituko da Greogor Wollny clown alemanak egingo duen lanarekin: “Greogorrek desberdina izan nahi du, eta gauzen handitasuna gauza horien sinpletasunean aurkitu nahi du. Ez du gauza askorik edo tresna konplexurik behar. Horrela, Brot und spüle lanean taula xume bat animalia basati edo tximeleta ikusgarri bilakatzen da, eta ikuskizuna hasten den unetik ikus-entzuleen bihotza bereganatzen du”.\nJaponiako arteari buruzko ikastaroa


Zer egin dezaket nire burua eta gizartea hobetzeko? Gure ikasleek galdera hauei erantzuna eman die, gure Zaindariek egin zuten bezala. Eta zertarako daude prest pentsatu ere. Eta zu, zertarako zaude prest? ¿Qué puedo hacer yo para ser mejor persona y mejorar la sociedad? Nuestros alumnos han dado respuesta a estas preguntas, al igual que lo hicieron nuestros fundadores, y han pensado a qué están dispuestos. ¿Y tú, te atreves?\nZaindarien Astea irudietan\nGogoetak, otoitzaldiak, musika, bisitak, eskulanak, omenaldiak, buruhandiak, kirolak, eskerrak, mundua aldatzeko proposamenak, dantza, jolasak, barnekotasuna, bidezko merkataritza, pailazoak, ikaskuntza eta zerbitzua, pintxo lehiaketa... Gora Hirukide ta Gora gure zaindariak.\nZaindarien astea 2014 #prestnago\nHementxe gaude berriro ere!\nDatozen asteak gure hiru Zaindariek egin zutena gogoratzeko izango dira. Eta beraien bizitzetik abiatuta gure errealitatera iritsiko gara.\nBertan bakoitzak bere barnean hobetzeko dituen aldeak bilatuko ditu eta zertara dagoen prest (#prestnago) pentsatuko du.\nOndoren ingurura begiratuz, gure gizartean egin nahiko genituzkeen aldaketak proposatuko ditugu eta keinuren bat egingo du gela bakoitzak zerbaitetan errealitate hobetzeko.\nEa zeintzuk diren proposamenak.\nTwitterren gaude: https://twitter.com/search?src=typd&q=%23prestnago&lang=es\n¿Ya estamos de vuelta!\nLas próximas semanas servirán para recordar lo que nuestros Fundadores hicieron. Y partiendo de sus experiencias vitales nos acercaremos a nuestra realidad.\nCada uno de nosotros buscará aquellos aspectos que tiene para mejorar y decidirá a qué está dispuesto (#prestnago).\nDespués tocará mirar a nuestro entorno, proponer los cambios que querríamos hacer en nuestra sociedad y elegir un pequeño gesto que como clase podamos hacer.\nVeremos cuáles son esas propuestas.\nSiguenos en Twitter: https://twitter.com/search?src=typd&q=%23prestnago&lang=es\n"Bizitzan ez dago bide bakar bat". Arantxa Orbegozo\nAurreko astean ARANTXA ORBEGOZO gurekin egon zen; DBH 2A eta Dko ikasleei bere bizitzaz hitz egin zigun, eta horrekin batera hainbat mezu interesagarri eskaini zigun. Hemen duzue 2Ako ikasle batzuk jasotako hainbat ideia eta gogoeta garrantzitsu:\n- Gauza bat egin behar baduzu eta ez bazaizu gustatzen, ez egin, eta derrigorrez egin behar baduzu, gogoa jarri, gustukoa izan dadila lortu. (Maialen)\n- Bizitza emanen dituen aukerak ahal duzun guztia disfrutatu. (Ander)\n- Arantxak koadroak oroitzapenak gogoratzeko egiten ditu eta dohain jartzen ditu kalean jendeak aspaldiko gertaerak gogora ditzan eta horrekin disfrutatu dezan. (Maialen)\n- Gustatzen zaigun lan bat lortzen saiatu behar dugu.\n- Bizitzan ez dago bide bakar bat.\n- Bakoitzak bere buruarengan konfiantza izan behar du.\n- “Kuriosoak” izan behar dugu.\n- Bizitza baloratu egin behar da, gure ametsak bete behar ditugu.\n- Arantxa ikasketetan ez zen oso saiatua, baina kirolean aurkitu zuen bere zaletasuna.\n- Arantxak egin dituen gauza guztiak gustuko dituelako egin ditu. Egunero, ilusio berri batekin altxatzen da. Orain artista da bere bizilagunari ikusi eta gutxiago ez zela pentsatzean. (Naroa, Laida, Jon)\nAutoak konponduz bizi. Joxe Fermin\nGaur azaroak 26 Joxe Fermin izeneko mekaniko bat gelara etorri zaigu eta gu berari galderak esaten aritu gara. Amaieran berakin argazki bat atera dugu.\n1.960. urtean hasi zen lanean.13 urterekin zerratoki batean, gero tailer desberdinetan lan egin zuen eta 1985 ean tailerra ireki zuen Tolosan. Galdetu diogu , nagusia den eta berak esan digu baietz, berak bakarrik egiten du lan , eta bere lana gustuko duela. Ez ditu motoak konpontzen autoak soilik.\nGurpilak zulatuta edo olio aldaketa badira auto asko konpon ditzake, aldiz motorra matxuratuta bada egun horretan auto gutxiago konpontzen ditu.\nJoxe Ferminek ez daki zenbat auto ikusi dituen, baina milaka auto konpondu ditu. Berarentzat bizitzako gauz asko dira arriskutsuak baina besten autoak konpontzeko bizitza ematen du, oso ausarta da.\nBerak esperientzia asko duela erakutsi digu eta ez duela zailtasunik autoak konpontzeko.Jose Ferminek esan digu mekaniko izatea ez dala zaila pixkanaka pixkanaka ikasten duzu. Berak mekaniko gauzak bazekitenekin ikasi zuen lan hori.\nJoxe Fermini galderak eta argazkiak egindakoan esan digu beste zaletasun bat duela, kanpandorrean kanpaiak jotzea da eta gonbidatu gaitu igandean goizeko hamaika terdietan Belauntzara joateko eta kanpaiak nola jotzen dituen entzuteko. Zuek ere gonbidatuta zaudete.\n"Artista". Txitxi Orbegozo\nAurreko astean Txitxi etorri zen, eta bere bizitza azaldu zigun.\nTxikia zenean, eskolan egunero zigortu egiten zioten bihurria zelako eta denbora guztian jolasten egoten zelako. Eskolatik ateratzen zenean umiliatuta sentitzen zen. Bere propositua egunero dibertitzea zen. Gaur egun damutu egiten da ikasi ez izanaz.\nUmea zenean kirola egiten zuen, gustuko zuelako eta mundua ikusi al izateko. Berak pentsatzen du, arloren bat imajinazioari buruz izan beharko zuela.\nEgun batean Txitxi, bere bizilagunaren etxera joan zen. Bertan beraren koadroak ikusi zituen. Horrekin ikasi zuena zen gustuko gauzak nahiz eta ondo edo gaizki egin, saiatutakoa dela garrantzitsuena. Gustatu egin zitzaion eta hurrengo egunean pintura kaxa bat erosi zuen, hortik aurrera margotzen hasi zen.\nBere buruan konfiantza du, esan digu bakoitzak bere buruarekin ondo edo gustura egon behar duela.\nJendeak Txitxi zergatik deitzen dioen galdetuko zarete, bere arreba txikia zenean Arantxa ordez Txitxi deitzen zion eta ordutik guztiek horrela deitzen dute.\nOkinaren lana. Lourdes Medrano\nBOKAZIOA zer den jakin nahiean aurtengo DBH 3Cko ikasleok LOURDES MEDRANOrekin bildu gara eta hara hor elkarrizketa hartatik atera duguna...DISFRUTATU!!!\nNeska koxkorra zela, egunero karro batetik tiratzen zuen monja bat ikusten zuen. Karroa ogiz beteta zeraman eta etxez etxeko banaketa egiten zuen. Berdin zitzaion eguraldia, euria goian behian eta berdin, karrotik tiraka. Hori ikusten zuenean...bere buruari esaten zion..."sekula ez naiz okina izango".\n18 urterekin hasi zen bere lagun minaren okindegian lanean, eta han ezagutu zuen orain bere senarra den mutikoa. 18 urterekin hasi eta 53 urte arte lanean jarraitzen du eta ez du asmorik oraindik lana uzteko. Gehien gustatzen zaiona jendearekin duen harremana da, eta gutxien gustatzen zaiona garbiketa lana da.\nLurdes, emakume langilea da. Egun osoa pasatzen du lanean eta denetik egiten du. Okindegian lana, ogia egiten du, etxeetara banatu, dendan bezeroak atenditu...\nBere lanean, dexente sufritzen du, kezka asko sortzen zaizkio baina bera oso baikorra da, eta beti aurrera egiten du. 20 eta 22 langile artean daude hiru okindegitan banatuta. Egunero-egunero egun berri bat aterako dela pentsatuz altxatzen da ohetik.\nGozozale amorratua da eta bere okindegitik gehien gustatzen zaiona, pasekin eta intxaurrekin egindako trenza da.\nOkinaren lana gogorra da, egunero goizeko 6:15etan altxatzen da lanean hasteko. Duela urte batzuk askoz lehenago altxatu behar izaten zuen. Gaur egun askoz mekanizatuagoa dago dena.\nGauza bat oso garbi esan du Lurdesek: "BOKAZIOA ez da zerutik etortzen, bizitzan bakoitzak bilatu eta aurkitu behar duen bidea da".\nTolosa eta Ibarrako parrokoa. Jesus Mari Arrieta\nGu, Hirukideko DBH 4 Ako ikasleak gara. Atzo hilak 25, Jesus Mari Arrieta Tolosako eta Ibarrako parrokoa etorri zitzaigun klasera bere bokazioaz hitz egitera. Bere bokazioa txikitatik apaiz izatea izan da. Bere bizitzan apaiz bezala bizitzako pasarteak kontatu zizkigun eta azkenik klase guztiarekin argazkia atera zuen.\nHauek dira gure artean, Jesus Mariren hitzaldiaz ateratako titular batzuk:\n· 15 urte nituenean, apaiz izatea normala zen baina orain oso gutxi aurkitzen dira.\n· Bokazioa dei bat da.\n· Apaiza izatea ez da erraza. Hasierako haietatik gutxi batzuk bakarrik geratu dira.\n· Bokazioa askotan besteen bidez deskubritzen da. Niretzat, nire osaba apaiza eta izeba moja, nire idoloak ziren.\n· Nik txikitatik apaiz izan nahi nuen.\n· Bakoitzak gure bokazioa aurkitu behar dugu kontu handiz.\n· Gustuko lan batetan aritzea oso garrantzitsua da.\n· Jesusek pertsona bakoitza bide batetik eramaten du.\nKonfiteroa. Joxe Mari Gorrotxategi\nJose Mari Gorrotxategi, konfieroa LHko 4. mailako ikasleekin egon da.\nPastelero familiko lau senideen artean zaharrena. Zazpi urte arte “Ensenantzetan” ikasi zuen, orain Hirukide-jesuitinak ikastetxean eta ondoren 14 urte arte, Eskolapiotan. Garai hartan oso gutxik ikasten zuten batxilerra eta Joxemarik, ikastea gustokoa izan arren, aitak hautatu zuen bera konfitero izatea.\nHasieran ez baino gero gustokoa izan du lan hau. Hogei urte arte aitakin ikasi zuen pastelak egiten. Gerora, Frantzian, Alemanian eta batez ere Bartzelonan, joan zen aberasten ofizio honetako lanak. Garai hartako kontuk aipatu dizkigu, ogi faltan, goizean gosaltzeko, patatak esnetan egosi, azukre pixkat bota eta hori izaten zen gosaria. Pastela gutxi saltzen zuten aste egunetan, asko igandetan eta San Jose eguna urteko pastel gehiena saltzen zuten eguna izaten zen.\nPastelak arima goxoa du eta horretarako maitasuna jarri, jakinduria eta jenero ona erosi. Bere lehen pastela “petixu” izan zen eta azkenekoa hojaldrea krema pastelera barruan duela. Pastel txarrak ez zituen egiten, batzutan erre egiten ziren eta kontrola zeramanak ikusten zuenean erretiratu egiten zituen. Lana asko egin du eta inoiz ez da gaixo egon eta beste gauzak ere egin ditu. Liburu bat idatzi, museoa montatu...\nEredu paregabea. Santi "Caramelos"\nBeste gelan batean ere, Santiren inguruko hausnarketa egin ditugu, hemen DBH2B gelan ateratakoak:\n“ Santik beti erakutsi zidan jendea maitatzen; pertsona bat den bezala maitatzen. Berak asko maite zituen gazteak eta beti karameluak ematen ibiltzen zen, pertsona ona zen.”\n“ Uste dut Santi erakutsi nahi izan ziguna, bakoitzak bere zatitxo bat gure gizarteari eskaintzen badiola hau hobetu ahal izango dugula dela, eta berak gure lorategian zaintzen eman zigun eredu on bat.”\n“Santi beti lanean zegoen eta ez zen gelditzen. Santik erakutsi zidan beti pozik egon behar garela nahiz eta gauza txar bat gertatu. Nahiz eta pertsonak ez ezagutu, gauzak eskaintzen zien. Gauza asko elkar banatzen zituen. Berarekin hitz egiten zenuenean, oso ondo sentitzen zinen eta gainera beti laguntzeko prest zegoen.”\n“Nik Santirengandik gauza asko ikasi ditut hauexek adibidez; gauzak denekin banatzen, gauzak baloratzen, eskerrak ematen… Bera oso gizon jatorra zen egun guztian ikasleei bere karameluak ematen, loreak oparitzen, neguan gaztainekin, lorategiak zaintzen nahiz eta neguan eguraldi txarra egin, baina, beti irribarre bat ahoan zuela.”\nIrakaslea ez zen maisua , Santi\nOrain bi aste, Hirukiderentzat oso garrantzitsua zen pertsona handi bat galdu genuen. Aste honetan, Zaindari astean, nola ez gara berataz gogoratuko???\nBokazio handia zuen pertsona izan zen Santi, egon zen toki bakoitzean bere oroitzapena handia izango da. Bere bizitzako azken urte asko, gurekin Tolosan pasa zituen eta nahiz eta tolosarra ez izan, gauza asko egin du guregatik.\nIkastetxera etorri garen ikasle gehienei, lekzio handi bat eman digu bere biziak eta horregatik, aste honetan ere gure aurrean jarri nahi dugu.\nHemen, DBH 2C ikasleek Santirengatik idatzi ditugun hausnarketak:\nTxotxongiloen mundua. Encarni Genua\nEncarni Genua: ez da Tolosakoa, Donostikoa da baina Tolosako kultur munduan oso txertatua dago. Txotxongilo munduan aritu da 41 urtetan eta bera izan zen Tolosan ospatzen den Txotxongilo emanaldien trukaketak aurrera eraman zuenetariko bat, eta gaur egun Tolosan dugun "Topic" sortu zuenetariko bat.\nAzaroaren 13an, bere txotxongiloa den TXIRENE-rekin etorri zitzaigun bere bizitzaz hitz egitera. Berak kontatu zuenez, bera txikia zenean, oso txotxongilo gutxi zeuden eta 8-9 urtereekin ez ziren txotxongilo antzezlanak existitzen, eta are gutxiago euskeraz, baina antzerkia bai eta antzerkia egitea zen gehien gustatzen zitzaiona eskolan. Ezkondu ondoren arte ez zen txotxongiloekin hasi. Ordurarte, antzezlanetan ibili zen.\nLehenbizi, eskolan neskez osaturiko talde bateko parte zen. 17 urterekin, beste eskola bateko mutilez ostaturiko beste antzerki talde batekin elkartu ziren, bertan, bere senarra eta lankide den Manolo ezagutu zuen. Ezkondu eta seme-alabak izan zituzten,. Orduntxe, beren seme-alaben eskoletara joan eta txotxongiloak egin eta antzezlanak prestatzea bururatu zitzaien. Beraz, Encarnik, ipuin bat idatzi, eta eskolara hartara joan ziren. Honek beste eskoletan oihartzuna izan zuen eta euskal herriko ikastetxe askotik bertara joateko eskaera egin zieten eta horrela daramate 41 urtez.\nEtxekoandrea eta ama. Mª Mar Oquiñena\nMª Mar berrogeita lau urteko emakume bat da. Txikia zenean ama nahi zuen izan baita umeak eduki ere. Bi ume ditu: Leire eta Mikel. Bi umeek poza ematen diote eta batzuetan “guerra” ere bai.\nGazteetan zuzenbidea ikasi zuen,eta bitxi denda batean egin zuen lan bere lehenengo semea izan zuen arte.Orain dela 13 urte hasi zen etxeko andrea izaten umeak haurtzaindegian edo pertsona ezezagun batekin ez uzteagatik .\nTxikitatik zuen esperientzia asko gustatu zitzaion horregatik, asko gustatzen zaio ama izatea eta umeak zaintzea. Pentsatu zuen bezala da ama izatea baina umea edukitzen duzunean pixka bat beldurtuta eta galduta sentitzen zen.\nLau dira familian: Mikel eta Leire, seme-alabak, Joseba, bere senarra eta Mª Mar. Bere umeak zaintzen oso ondo sentitzen da. Eskolatik ateratzen direnean nola joan zaien klasean eta pasa zaiena jakitea gustatzen zaio. Batzuetan gaiztoa bezala sentitzen da bere seme-alabei errieta egin behar dielako. Besteetan sufritu egiten du gaixo daudelako edo arazoren bat daukatelako. Hala ere ama izateak poz handia ematen dio.\nMªMarri etxeko andrea izatea gustatzeaz gain, geratzen zaion denbora libre gutxian kirola, zinea eta irakurtzea ere gustatzen zaizkio.\nMarimarrek emandako aholkua: Ikasteko daukagun aukera aprobetxatzeko, handitan gure gustuko lanbidea aukeratzeko, eta batez ere pertsona onak izateko.\nBizitza, kirolaz blai. Luis Javier Lorz\nLuis Javier Lorz (61 urte) gure ikastetxera etorri da, bere bokazioaz (kirola) hitz egitera eta bere bizitzari buruz pixka bat ere hitz egin digu:\nLuis Javierrek zenbait izengoiti ditu: Kapu,Pitu... Beti Tolosan bizi izan da eta txikia zenean kirol asko praktikatzen eta ikusten zituen. Ikasketak Eskolapioetan burutu zituen eta kirol hauek praktikatzen zituen: futbola, eskubaloia, saskibaloia, pelota... Horien artean bere gustukoena eskubaloia zen. Bere lana asko gustatzen zitzaion eta oso gustora egiten zuen.\nSoinketako irakaslea zen eta Eskolapioetan egiten zuen lan. Kirol askotako entrenatzailea izan zen: eskubaloia, arrauna, areto futbola…\nLau urte daramatza jubilatuta,oso gustora dago eta bizitza lasaiagoa dela esaten du. Bere denbora librean Usabal polikiroldegira joaten da eta txorroetan eta saunan igarotzen du denbora. Arratsaldeetan, eskubaloiko entrenamenduetan laguntzen du oraindik, bera``Alma Mater´´ da eta.\nEgindako galdera guztiak erantzun eta joan egin zen, agian gero Usabalera joan zen txorroetan bainatzera.\nAktorea, Joseba Usabiaga (Tximista)\nAtzo asteazkena, azaroak 20, Joseba Usabiaga etorri zitzaigun bere bokazioaren berri emateko DBH 4 Bko gelara. Bera oso lotsati izan arren ondo eraman zuen Aurrera bere hitzaldia. Bertan kontatu zigun ordu asko sartu behar diren arren eta oso inestablea izan arren, berak gogotsu egiten duela lan. Lotsatia eta aktorea? Joseba Usabiaga, Tximista izenarekin ezaguna. Oso gustora egon ginen berarekin.\nHona hemen gelakideen artean, hitzaldia dela eta atera ditugun zenbait titular Josebaren hitzalditik:\n· “Nahiz eta lotsatia izan, aktore izatea iritsi naiz”\n· Bizitzan zerbait izateko, nahi izatera iritsi behar da.\n· Bere bokazioa maite duen pertsona.\n· 10 urte borrokan bere bokazioagatik.\n· “Nahiz eta esfortzu asko suposatu gidoia ikastea, gustatu ezkero, erraz ikasten da”.\n· Oztopo asko izan arren, aurrera jarraitzen du gogo asko jarriz.\nDavid artean eta musikan. David Azurza\nLehengo ostiralean, azaroak 15, David Azurza gure gelara (LH 5B) etorri zen eta gauza asko erakutsi zizkigun: ahoa nola jarri abesterakoan, nola eta zein tonutan abestu… Baita, bere bizitza kontatu ere.\nDavid Tolosan jaio zen 1968. urtean. Txiki-txikitatik asko gustatzen zitzaion musika eta abestea. 14 urterekin koru batean abesten hasi zen eta 15 urterekin, koruak zuzentzeko ikastaro bat egin zuen eta berehala zuzentzen hasi zen.\nTxikitan pianoa jotzen hasi zen, baina andereñoarekin oso ongi moldatzen ez zenez, alde batera utzi zuen eta Unibertsitatean zegoela, 19 urterekin, biolontxelo ikasketak burutu zituen (7 urtez).\nArte Ederren ikasketak egin zituen, hala ere, musikarekin lotura handiagoa du.\nGaur egun, Arteko irakaslea da. Hodeitruk abesbatza zuzentzen du eta musika berria idazten jarraitzen du. 4 seme ditu eta askatasuna ematen die nahi dutena ikasi eta izateko.\nBukaeran, “KANBON PALANGAK PAGOZ” bere obra abestu genuen “kanon” bat osatuz. Jarraian dagoen bideoan entzun dezakezue abestia (Abesbatza baten eskutik).\nNire lana ilusioz bizi. Nestor Ardanaz\nPasa den astean, Nestor Ardanaz argazkilariarekin egon ginen eta ikaragarri disfrutatu genuen bere azalpenekin.\nNestorrek txikitan "Collage" lehiaketa bat irabazi zuen eta hori momentu garrantzitsu bat bezala gogoratzen du . Beti gustatu izan zaio diseinua eta moda. Bere lehen argazkia lagun taldeari atera zion, gaur egun oso argazki kuttuna da berarentzat. Argazki ikasketak egin zituen eta gero master bat Bartzelonan.\nIkaslea zela larunbatetan irakasleari laguntzen zion argazkiak ateratzen, izugarri gozatzen omen zuen gauza berriak ikasten. Beti aritu izan da lanean, urte batzutan argazkilari batekin aritu zen, gauez egunkariak banatzen... inoiz ez du lanik falta izan.\nDuela 16 urte denda bat ireki zuen eta lan horretan dabil orain ere.Edozein lanetan eguneratuta egon behar dela pentsatzen du , atzean ez dela gelditu behar, horregatik orain ere ikastaroetara joaten ahalegintzen da.\nArgazkigintzan ezkutuko lan gehiago egiten omen da jende aurrean egiten dena baino, muntaketa lanek denbora asko eskatzen omen dute, horretaz gain argazkien atzean tranpa eta moldaketa asko egiten omen dira.\nKatekista lana eta bokazioa. Arantxa Elizalde\nArantxa Elizalde, Santa Maria parrokiko katekista, bere lanaren testigantza eman zuen 6. mailan.\nGaldera asko izan zituen. Zergatik egin zinen katekista? Batxillerra egiten ari zenean, erlijiosa batek esan zuen katekistak behar zirela eta apuntatu egin zen.\nHogeitamar urte daramazki katekista izaten, sei urtez utzi zuen lan hori bere seme-alaba txikiak hazi bitartean.\nAsko maite ditu haurrak eta beti ari da prestatzen eta ematen.\nDohain egiten du lan hori, ordaindu ez gero ez luke emango ziurrenik.\nZer ematen dizu katekista izateak?\nLana egiteko gogoa\nBokazioa sukaldaritza. Roberto Ruiz\nGaur, goizeko bederatzietan, Roberto Ruiz egonda gurekin. (Txurroak eta guzti ekarri dizkigu!)\nRoberto Ruiz Beasaindarra da, 10-11 urterekin hasi zen sukaldatzen. Bere aitarekin egin zuen bere lehenengo platera (bakalao al pil-pil).\nDonostiako sukaldari eskolara joan zen ikastera. Sukaldean ibiltzea asko gustatzen zaio. Harro sentitzeko moduko; jaki goxoak prestatzen ditu, bera kontentu geratzen da bere bezeroak alai eta jan dutenarekin pozik joaten direnean, batez ere, besteek eskerrik asko eta zer janari goxoa jan duen esaten diotenean.\nLan egiteko joan den tokirik urrutiena New York da.\n"Neskentzat ere, bada lekua kirolean" Anate\nGu, 5. C-ko ikasleok Anaterekin (58 urte) egon ginen eta berak kontatu ziguna idatziko dugu .\nTxikitatik andereinoa izan nahi zuen eta mendia eta eskia asko gustatu zitzaion. Gustuko zuen mutilak denda bat ireki nahi zuen eta berarekin egoteko bera ere dendan hasi zen lan egiten 23 urterekin . Ez zen berak aukeratutako lana izan baina orain oso gustura dago .\nDenda, ”Aralar kirolak”, orain dela 35 urte ireki zuen (1978) bere senarrarekin , eta pixkanaka handiagoa egiten joan da. Orain bost lokal ditu . Donostian ere denda bat ireki zuen baina ez zuen oso ondo funtzionatu .\n“Aralar kirolak-en” langile guztiak neskak dira, zortzi denera, Cristina izan zen lehenengoa ; emakumeei lekua egin behar zaielako lan munduan.\nBerarekin ilusioa eta gogoa eduki behar dela ikasi dugu. Nahi duzun lana aukeratu eta beldurrik ez eduki bizitzan.\nEskerrik asko Anate zure esperientziagatik!!


Hemen zagoz : Sarrerea > Sustraiak > Jatorria -Bidea >Bide luzea > Familia Erromesa\nFamilia Erromes bat\n1782: LEHEN “AMETSA” BURUTZEA\nSan Paulo Gurutzekoa amets bi burutu barik hil zan: 1) kanpo herrietako misinogintza bat; 2) Pasiotarrok Ingalaterran lur hartzea. Bigarrena, 1892.urtera arte atzeratu behar izan zan. Lehenengoa, 1782.urtean gauzatu zan: Pasiotar bi Bulgariara heldu ziran musulman eta ortodoxoen lurraldera. Euretarik bat, Frantzisko Ferreri, Nikopolisko gotzain izendatua,1813.urtean hil zan, izurridunak zaintzen ziharduala.\nSan Paulo Gurutzekoaren intuizinoa bizi bihurtu da. Baina eragozpen askoren artean.\n1800: ALDIUNE NEKETSUAK\nKongregazinoak, 1798-1799.urte bitartean ezabatua izan ondoren, XIX. gizaldia 195 erlijiosoz osotuta hasi eban. Vicente Maria Strambi, Macerata eta Tolentinoko gotzain zala, erbesteratua izan zan, enperadoaren fideltasunari uko egitearren.\nKrisialdiak garbiketaldi bihurtu ohi dira eta egoera barriak sortzen dabez.\n1810: ERAGOZPEN BARRIAK\nNapoleon I.ak, Italiako jaun eta jabe zanez, erlijioso alkarte guztiak ezabatu ebazan. Pasiotarrak familietan edo parrokietan sakabanatu ziran, alkarte-bizitza barik.\nekaitzaren ondorenean, barealdia dator\n1814: ARGIA SORTZEN DA\nPio VII.ak berrezarri eban Kongregazinoa. Ekaitzak eroan ebazan erlijioso banaka bat, heriotzak jota edo dana bertan behera itzita. A. Tomas Albesanok hasi eban berreraikuntza, Pasiotarren biziera zintzoaren ta misiolaritza gartsuaren entzuteari esker.\nEta barealdiaz eta argiaz...\nbizi barriak dizdiz.\n1838: FAMILIAREN ZABALKUNDEA\nA. Antonio Testa, bigarren fundatzailetzat ezagutua, Kongregazinoburu izan zan etenbarik bere heriotzara arte,1862an, eta berak eragin eutsan Italiako lurraldetik kanpo herrietaruntz.\nEta bere bizia zabaldu da\negoera barriaren eraginez.\n1840: BIGARREN “AMETSA” INDARREAN\nDomingo Barberi, banaka bat lagun hartuta, Frantziara eta Belgikara heltzen da. 1842.urtean Ingalaterran lur hartzean, San Paulo Gurutzekoaren ametsa burutzen dabe. A. Domingok Eleiza Katolikora bideratzen dau J. H. Newman, Eleiza Katolikoruntz hurreratzearen aldeko Oxford Mogimentuaren burua. Bideratu eban beste bat, Inazio Spencer, pasiotar egin zan. Aldi berean, Australiaruntz abiatu ziranak, ostera, porrot egin eben, ordukoz behintzat.\nEgia esan: zabalkundeak beste mundu batzuk ditu aurrean.\n1852: ITSASOZ HARUNTZ\nPittsburgko gotzainak Estatu Batuetaruntz eroan ebazan pasiotar misiolari gartsuak; eurok eratu eben San Paulo Gurutzekoaren Probintzia 1873.urtean.\n1862.urtean hilten dira Ama Nahigabetueran Gabirel santua, ikasle gaztea, eta A. Testa, Nagusi Jenerala.\nBirloratze honek santutasun frutuak emon ditu\neta bizia ugaritu.\n1864-1865: ERTAMERIKAN SARTZEA\nPasiotarrak Estatu Batuetako Californiara heltzen dira. Hemen lur hartu baizen laster, lur jo eban esperientziak; ondoren, Mexikon sartu ziran 1865.urteko udabarrian. Handik jaurtiak izan ziran 1873.urtean; 1876.urtean Chiapas ebanjelizatzera jo eben, uriburuko etxea berreskuratuz eta Tolucan sustraiak ezarriz.\nBizia berez da zabalkorra\neta... hazi eta landara bihurtzen da.\n1878: HARA-HONA BIDEAK BETEAN\nA. Bernardo Maria Silbestrelli Nagusi Jenerala, Kongregazinoburu izan zan 1878tik 1890ra eta 1893tik 1907ra. Kongregazinoa Espainiara, Argentinara, Australiara, Chilera, Cubara.... zabaldu zan. Eta hor nun datozan Santanderrera eta Bilbora: 8 urte geroago Jesusen Bihotz Sakratua Probintzia sortu zan Bilbon.\nEta hazi hori gure artean erne zan\neta hazi eta... landara bihurtu.\n1893: NORUNTZ JOANGO…\nJesusen Bihotz Sakratua Probintzia arduratzen da Mexikon dagozan etxe biekaz eta geroago Chilen dagozanakaz ere bai. A. Amadeo Garibaldi probintzi-burua lehenengo Kontseilari Jeneral aukeratua izan zan 1899.urtean.\nHaziz garbitu, garbituz hazi.\nHori jazo ohi da bizitzako bidean.\n1900: ERAGOZPENAK ERAGOZPEN, BETI AURRERA\n1.290 erlijiosok emoten deutsoe hasierea XX. gizaldiari, 1800.urtean baino mila gehiagoz. Frantziakoak, gobernuak jaurtiak izan ziranak, Belgikara eta Holandara aldatu ziran, eta 1903.urtean Palestinako Betaniara ere bai.\nBaina, krisialdiak, barriren barri,\neragiten deutso Kongregazinoari bizi esparru barrietara,\neta zabalkunde egarria sortzen dau beregan.\n1906: GEHIAGORA DOAN BIZI-ERAGINA\nKongregazinoaren barru-eraginaren indarrez, lau Probintzia barri sortzen dira: Argentinan, Espainian, Italian eta Estatu Batuetan, hamabikoa osotuz. A. Silvestrellik bere Jeneral kargua itzi egiten dau (1911).\nEta bizi-indar honek “mugak gainditzen” ditu,\nmisinogintzara hegoak zabalduz.\n1910-1920: PERUKO MISINOAK\nV. Carranza-ren erlijioaren aurkako jasarpenak galga ezarri eutson apostolutza-ekintzari Mexikon. Europako gerrateak (914-1918) Kongregazinoaren zabalkundea galgatu egin eban; fundazino barri gitxi sortu zan. 1913.urtean Peru aldean zabaldu zan Pasiotarren misino-esparrua, Bulgariakoaren ondoren, bigarrena. Hor sortzen dira Italian herri-giroko aldizkariak.\nFamiliak zorion-aldia bizi dau,\nbere bizitasunaren ezaugarria.\n1920: 200 URTE HISTORIA EGINEZ ETA BIZIA EMONEZ\n1720-1920, Kongregazinoaren II. Mendeurrena. A. Silvio di Vezzak emon eutson sorrera “Boletin” bat argitaltzeari, barru-bizitzaren barri emonez; China alderaino heldu zan bere apostolutza,Yuanling, Hunamgo misinoaren bidez; han hil ziran hiru pasiotar 1929.urtean.\nBizitzaren erakusbide barriak\neta esparru barrietara edegi beharra.\n1925-1930: ERRONKA BARRIAK\n1925.urtean, jaiotzez italiarra ez zan bat aukeratua izan zan Kongregazinoko Jeneral Nagusi izateko, A.LeonKierkels, Holandarra, Indian internunzio izendatua 1931ean. Polonian fundatzen da. Calles-en jasarpen odoltsuaren eraginez, Mexikon ziran ondasun eta etxeak galtzen dira. Kongregazinoa eleiz-kulturgintzara zabaltzen da, maila guztietarako irakasleak trebatuz.\nKultura ere eginkizuna da,\nPasiotarren Familian indarrez sartzen da.\n1931-1940: ARLO BARRIAK\nII. Errepublikaren etorrereak eragozpen latzak ekarten deutsoz erljioso Alkarteari Espainian. Fundazino barriak eratzen dira Portugalen, Congo Belgan (gaur Congoko R.D.) eta Tanganikan (gaurko Tanzanian). 1936-39 urteen tarteko gerra zibilak 31 pasiotar erail ebazan martiri; euretarik 26 beatifikatuak dagoz. Kongregazinoak misino-lur barriak hartzen ditu. 1936.urtean Vatikanon eratzen dan prentsa erakusketan Pasiotarren 24 aldizkari agertzen dira, euretarik 3 Espainian: El Pasionario, Ecos de San Felicísimo eta El Lábaro.\nBaina.... “bizitza” eta “heriotza” beti alkarren eskutik.\n1941-1952: BIDEKO ARGI-ILUNAK\n1930-1945ko gerratea amaitu ondoren, Kapitulu Orokorrak A. Alberto Deane argentinarra aukeratu eban 1946.urtean. Kongregazinoak zabaltzeari emon eutson barriro: Indonesia, Hego Afrika, Botswana, Suedia... eta misino-lurraldeak gehitu egiten dira: Moyobamba Perun eta Corocoro Bolibian; baina Chinatik urten beharra izan zan. 1952.urteko azaroan Eugenio Bossilkov hil eben Bulgarian.\nEta aldi barrietaruntz zabaltzen dira,\nbai Eleizea eta bai Pasiotarren Familia.\n1952-1966: HAIZE BARRIAK: VATIKANO II\nKongregazinoa prestakuntza bideak eratzen hasi da. Vatikano II.ren deiak apostoluza-esparru barriak bilatzera behartzen dau: Filipinas, Japon, Corea, Honduras, Papua Nueva Guinea misino lurraldeak.... Nagusi Jeneraltzarako aukera barriak: Estatu Batuak: AA. Malcolm La Valle (1952-1964), T. Foley (1964-1972), Pablo Maria Boyle (1976-1988).\nVaticano II.ak gogor eragin eutson tradizinozko balore-moltzoari: alkarte bizitza, laztasuna, alkarteko betekizunak, otoizkerak...\n1966-1984: ERABARRITZEA ETA ERRONKA BARRIAK\nBarru-bizitzaren eragin indartsua eta bilaka-bidearen aldikadea da. 1968tik 1970ra Kapitulu Jeneral Berezia... Hor hasten dira Kongregazinoko Sinodoak, gobernu-mailan alkarkidetasunari leku emonez. Gazteak pasiotar ez diran ikastetxeetara doaz; “pasiotar nortasuna” bera ere eraginda sentitzen da. Eleiz maila guztietan bokazinoen urritasunak Kongregazinoan ere eragin haundia dau: 1969.urteko 4.072 erlijioso kopurua 2.970ra jasten da 1980an, 81 nobizio bakarrik dirala.\n1984-2000: MUGAZ GAINETIK: HIRUGARREN MUNDUA\n1984.urteko martiaren 2an, Aulki Gorenak Konstituzino barriak onartzen ditu. Kongregazinoa indarrez sartzen da Hirugarren Munduan. Sinodo batzar batzuk Erromatik kanpo ospatu ziran (Espainia, Filipinas, Estatu Batuak, Irlanda). 1988.urtean A. Jose Agustín Orbegozo gipuzkoarra Nagusi Jeneral aukeratua izan zan 2000.urtera arte.\nBokazino-krisia gain-gainean dago\neta erronka barriei erantzun beharra sentitzen da.\n1994.urtean ospatu zan San Paulo Gurutzekoa jaio zaneko III. Ehungarren urte muga. Hainbat Pasiotarren goralpen aldia: Isidoro Loor, Pio Campidelli, Bernardo Maria Silvestrelli, Lorenzo Salvi, Inocencio Canoura, Turongo martiria, eta Eugenio Bossilkov, Bulgariako gotzain martiria. Kongregazino misiolariaren bizi-indarra Angolara eta Monzambiquera heldu da.\nBaina argi dago: Familiak barruan bizia daroa,\n2000-2006: ATZO, GAUR, BIHAR\nKongregazinoak XXI. gizaldia hasten dau Hirugarren Milurteko Eleizeagaz bat eginda. 2000.urtean Brasilen ospatzen da Kapitulu Orokorra, lehenengoa Italiatik kanpo.\n-Laiko munduari lekua eta eskua emoten jako Pasiotarren espiritualtasunean.\n-Hainbat Probintziak euren Mendeurrena ospatzen dabe: Argentinan, (1900), Espainian eta Italian (1905), Estatu Batuetan (1906)...\nERROMES BIDEAK DARRAI


kritiken hemeroteka » Maitea\n« Hitzen lotsa | Bihotz goseti galdua »\nMaitea / Toni Morrison (Anton Garikano) / Alberdania-Elkar, 2004\nMaitea Iñigo Roque / Gara, 2005-06-11\nGaur egun Estatu Batuetako kultura mundu osoan zabalduta dagoen arren, gehienok nekez aipa genitzake hiru afro-amerikar idazle. Areago, Alice Walker, “The Color Purple”ren egilea, baino ez zaie bururatuko bati baino gehiagori. Toni Morrisonek, horrenbestez, gutxiengo baten berri ematen digu, “kedar-jendea”ren berri. Liburua benetako gertakarietan oinarrituta dago, eta soka luzea du; izan ere, oraindik ere ale berriak ematen ari da: aurten, esaterako, “Margaret Garner” opera estreinatu da, Maitea-ren istoriotik abiatuta.\nSezesio-gerra amaitu berritan, esklabotzatik ihes egindako familia baten gorabeherak kontatzen dira liburuan. Iraganeko izugarrikeriak eta gerra ondoko itxurazko libertatea txirikordatu egiten dira. Lehenaldiko hotsak durundi egiten du etengabe berriketaldietan eta egunerokoan. Hiru belaunalditan lorratz sakona utzi du gatibualdiak.\nAmama, ama eta alaba bizi dira etxe berean; hirurak, andrazkoak, gizonezkoen absentzia ezinbestekoa baita. Hala, elkarrizketa gehienak noka idatzita datoz. Amama, Baby Suggs, predikari aritutakoa zen, bere gisa; eta haren etxea Cincinnatiko beltz guztientzat ostatu eta biltoki izandakoa zen. Ama, Sethe, kosta ahala kosta, seme-alabak esklabotzako sufrikarioetatik ateratakoa da. Denver, alaba txikia, ama ihesi zihoala jaio zen, eta esklabotza bertatik bertara jasan ez zuen familiako kide bakarra da. Zoritxarreko hilketa bat dela eta, familia baztertuta dago, behialako ospea galdurik.\nOrrialdeetan barrena hilen eta bizien munduak nahasi egiten dira, gainazpikatzen: “Gaizki hildako jendea ez da lurpean geratzen”. Errealismo magikoa dario liburuari, zoko-moko guztietan. Naturaren deskribapenak guztiz iradokitzaileak dira, joriak, hegoaldeko hezetasuna bekokian perlatzeraino. Irakurleak arima errarien munduan must egiten duenean, noraezean ibiltzen da, jitoan, halako sorgin-haize batek eramango balu bezala; ezer gutxi ulertuko du, sentitu asko, ordea.\nSekretuak gutxika-gutxika azaleratu egiten dira: nola jaio zen Denver, nola hil zen alaba nagusia… Gertakari horietara hurbiltzeko saio bakoitza durduzagarria da irakurlearentzat; ez dago jakiterik zehatz zer gertatu zen, baina senak gidatu egiten du liburuzalea. Saio bakoitzean gero eta xehetasun gehiago agertuko dira, ipi-apa guztiak egundo xehatu barik. Ez da liburu erraza, horratik.\nBestetik, ezin ukatuko dugu liburu didaktikoa dela; azken batean, funtsean, eleberri historikoa da. Paul D-k, liburuko gizonezko bakanetako batek, askatasunerako bidean barrena eramaten gaitu, ihesaldirik ihesaldi, gatibualdirik gatibualdi. Eta harexek ekarriko ditu umore-printza apurrak, asto beltzarenak pasatu arren aldarte onari eutsi baitio. Eta umorearekin batera, maitasuna ere emango dio Setheri.\nLiburua anabasa hutsa da. Bateko, maitasuna dugu, istorio osoaren eragile. Besteko, esklabotzako izugarrikeriak ahaztu ezina. Eta indar bi horien artean ehuntzen da istorioa: noraino iritsi zen Sethe semealabak esklabotzatik libratzeko, zein asaldagarriak diren oroitzapenak esklabo izandakoentzat. Ezinezko amnesiaren kronika da, zapaltzaileek baino ez dute-eta ahazteko erarik. Egunotan, berretsi egin dit uste hori Traudl Junge-ren, Hitlerren idazkari izandakoaren, liburua hostokatzeak. Sufritu duenak ezin du ahaztu; zerbait hautsi egin zaio barrenean. Eta Sethe halaxe dago, barrutik hautsita legez, eta ez da gauza errealitateari buru egiteko, eta are gutxiago hilen eta bizien inauteriari.\nMaitea ez da orri-pasan ibiltzeko liburua, ahaztura sendatzekoa baizik.


180 ikaslek egingo dizkiote ekarpenak haur eta nerabeen egoerari buruzko azterlanari | El Correo\nZurekin180 ikaslek egingo dizkiote ekarpenak haur eta nerabeen egoerari buruzko azterlanari\n180 ikaslek egingo dizkiote ekarpenak haur eta nerabeen egoerari buruzko azterlanari\nHiriko hiru ikastetxetako haurrak bilduko dituen jardunaldia izango da Europa biltzar-jauregian\nSERGIO EGUÍA Jueves, 1 marzo 2018, 23:00\nAsteartean, martxoak 6, hiriko hiru ikastetxetako 180 haur bilduko dituen jardunaldia izango da Europa biltzar-jauregian. Bertan, Gizarte Politiken eta Osasun Publikoaren Sailak landu duen eta duela zenbait aste ezagutzera eman zen Gasteizko haur eta nerabeen egoerari buruzko diagnostiko-azterlana aurkeztuko zaie.\nGorka Urtaran alkatea eta Gizarte Politiken zinegotzi Peio López de Munain izango dira topaketaren buru, eta beren iritziak, iradokizunak eta ekarpenak emango dituzte jakitera ikasleek. «Haur eta Nerabeentzako II. Tokiko Plana lantzeko balioko digu horrek, horren bitartez diseinatuko baititugu haur eta nerabeen eta horien familien eskubideak betetzen direla bermatzera zuzendutako ekintzak. Gure jarduerak optimizatzeko aukera emango digu, haurren bizi-kalitatea hobetzeko eta garapen ebolutiboa bultzatu eta sustatzeko, baita partaidetza ere», azaldu du Peio López de Munainek.\nDiagnostiko-azterlana egiteko, hainbat estatistika-iturri baliatu dira, baita gizarte-eragileei eta profesionalei egindako elkarrizketak, eztabaida-taldeak eta beste azterlan batzuk ere, eta, era berean, hainbat ikastetxetako 1.000 bat haurrek parte hartu zuten galdeketako erantzunak. Ikasle horien guztien ordezkariak egongo dira astearteko jardunaldian, Abendaño eta Santa Maria HLHIko eta CEU Virgen Niña ikastetxeko ikasleak. «Prozesu honetako partaide sentiarazi nahi diegu, benetako protagonistak diren aldetik», adierazi du López de Munainek.\nHaurtzaro eta Senitarte Zerbitzua lantzen ari den Haur eta Nerabeentzako II. Tokiko Plana egiteko funtsezko oinarria izango da haur eta nerabeen egoerari buruzko azterlan hori. Aldi berean, Gasteizek UNICEFen Haurren Lagun diren Hirien ziurtagiria lortu ahal izateko bete beharreko baldintzetako bat beteko da horrekin, eta, hartara, onespen hori aurten lortzea espero da.\nGerrartean konposatutako musika, Euskalduna Jauregian Gasteizek gerra zibilean eta diktadura frankistan preso egondako emakumeak gogoratuko ditu


Praktikaren helburu orokorra da parte hartzaile lanbideko jardueran hastea eta eskuratutako gaitasunen multzoa praktikara eramatea, enpresan izango dituen arazo edo egitekoei erantzuteko.\nFakultateak proposatu ditzake edo ikasleka berak, beti ere lanbideko profilaren berariazko gaitasunak eta gaitasun orokorrak garatzen eta hobetzen laguntzen badute.\nLanbideko esperientzia hori hainbat modutara eskura daiteke: iraupen luzeko lanbideko praktikaren bidez (30 ECTS); iraupen laburragoko lanbideko praktiken bidez, enpresa bakarrean edo enpresa batean baino gehiagotan; eta lanbideko jarduera, proiektu edo zeregin jakinen bidez, enpresa batentzat edo askorentzat, toki batean edo gehiagotan.\nLanbidean kontratupean aritzea ere Lanbideko Praktikaren barruan sar daiteke. Horrek esan nahi du Lanbideko Praktika eta lehenengo enplegua bateragarriak direla, programaren irakaskuntzako aldia amaitu ondoren.\nIkasleek tutorearen laguntza izango dute. Tutoreak praktikaren jarraipena egingo du, ikasleak ahalik eta etekinik handiena atera diezaion. Gainera, azken txostena prestatzeko laguntza eskainiko dio.


author_facet:"Euskadi. Hezkuntza, Unibertsitate eta Ikerketa Saila" topic_facet:"Lanbide Heziketa" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" genre_facet:"Interneteko baliabidea"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Lanbide Heziketa Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Generoa / Forma: Interneteko baliabidea\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Elgarrekin-Mugitu-Plazara tokiko ekimen trofeoak | EUSKAL HIRIGUNE ELKARGOA\nlogo elgarrekin plazara\n2017ko Elgarrekin-Mugitu- Plazara Trofeoak* Euskal mendialdean gizarte lotura sortzne duten tokiko ekimenen dinamika baloreztatzeko eta sustatzeko antolatuak izan dira.\nElkarbizitza laguntzea, gizarte isolamenduaren aurka aritzea, belaunadien arteko harremanak garatzea, biztanleen\nartean elkartasun berriak piztea, nor bakoitza tokiko bizitzan sar eta ari dadin laguntzea,… hainbat eta hainbat helburu,Trofeo horiek sustatuko dituztenak, argiztatuko diren ekimenen bitartez.\n61 hautagaitza aurkeztuak izan ziren ekainan. Lehen urrats gisa, epaimahaiak 43 aukeratu zituen. Ekimen horiek argiztatuak izan dira azaroan zehar publikoaren bozkaren bidez interneten. Orotara 7200 pertsona baino gehiagok bozkatu dute proiektuaren arrakasta frogatuz.\n2017ko Trofeoen lehen ale hunek 5 elkarte sariztatu ditu - lau epaimahaiaren bitartez eta bat publikoaren bidez - Mendiben, Hergaraiko ibarraren seaskan iragan den zeremoniaren kari, abenduaren 13an. Saridun bakoitzak haritzazko trofeo bat eta 1000 euro / eusko irabazi ditu (dirutzaren erdia euskotan).\n2017ko saridunak hauek dira :\nElgarrekin saria : L'Outil en Main du Pays Souletin "gazteei esku lanak ikasteko gogoa piztu belaunaldi arteko transmisioa atelierren bidez antolatuz" proiektuarentzat.\nMugitu saria : AIBA "Herrian laketu" biztanle berrien integrazio proiektuarentzat.\nPlazara saria : Etxeka "Adineko pertsonentzat elkartasunezko bizileku partekatuak sortu" proiektuarentzat.\nElkartasuna saria : SOS Indartu "Zailtasunetan diren laborarien laguntzea" proiektuarentzat.\nBihotza saria (publikoaren saria) : Garazi en Rose "Emazteak bularreko minbiziaren detekzioari sentsibilizatu" proiektuarentzat.\n*Leader Euskal Mendia europear programak bultzaturik, Tokiko ekimnen trofeoak antolatu ditu Euskal Hirigune Elkargoak, Iparraldeko Herrien Biltzarra, Garapen Kontseilua, Pirinio-Atlantikoetako Departamendu Kontseilua eta Euskal Monetarekin lankidetzan.\nIkus saridunak eta ekimenen aniztasuna ondoko web orrialdean klik eginez :


Firefox Focus - Iparra.eus\nHasiera Mugikorretarako aplikazioak euskaraz Firefox Focus\niPhone edo iPad batetik seguru nabigatzeko aplikazioa. Pribatutasunez nabigatu nahi baduzue, hau da erabili behar duzuen aplikazioa eta gainera euskaraz. Gogoratu, euskaraz erabiltzeko zuen gailua euskaraz konfiguratuta izan behar duzuela, hemen ikusi ahal duzuen zelan egin behar den.\nFirefox Focus-en ezaugarriak:\n– Bilatu eta nabigatu aplikaziotik zuzenean.\n– Blokeatu jarraipena (edo eguneratu ezarpenak jarraipena onartzeko).\n– Ezabatu cookieak, bilaketak eta nabigatze historia.\n– Erabili Safariren hedapen gisa: Blokeatu jarraipena pribatutasuna hobetzeko.\n– Blokeatu webeko letra-tipoak orrien pisua gutxiagotzeko.


Urriak 20: Snoop Dogg | Eduplaneta Musical\nPublicado el 20 octubre 2013 por biotzf\nCalvin Cordozar Broadus Jr. 1971. urteko urriaren 20 an jaio zan, Long Beach (Californian).\nMundu guztiak ezagutzen du Snoop Dogg izenaren bidez eta raperoa da, baita produktorea eta aktorea ere.\nHip – hop-eko artistarik arrakastatsuenetariko bat da.\nInstitutoan ikasten egon zen bitartean, kokaina jabetzearengatik sei hilabeterako atxilotu eben kartzela batean.\nBere ibilbide musikala 1992. urtean hasi zan, kartzelatik urten eta gero. Dr. Dre produktoreak aurkitu eban artista hau eta bere diskoak kaleratzen lagundu eutson. Hortik aurrera album berriak eta filmen soinu – bandak ateratzen hasi zen, ospe handia lortuz.\nBere album famatuena Death Row Records da eta bere pelikulen soinu bandarik ospetsuenetariko bat Starsky & Hutch izan da.


Klima-aldaketaren aurkako jardueren agenda\nBilbok erakusketa ibiltari bat, zine-forum bat eta jardunaldi batzuk hartuko ditu azaroaren 24tik aurrera, herritarren artean klima-aldaketaren arazoari buruzko kontzientzia zabaltzeko.\nUNESCO Etxeak, Bilboko Udalak eta Bizkaiko Foru Aldundiak sustatu dituzte jarduera horiek guztiak. Helburua da herritarrek kontzientzia hartzea klima-aldaketak zer ondorio dituen eta arazo horri konponbidea emateko ahaleginean parte hartzea. Klima-aldaketaren arloko Adituen Gobernu arteko Taldeak (IPCC) azaldutakoaren arabera, planetaren tenperaturak 0,7 gradu egin du gora industrializazio garaitik hona, gizakien jardueraren eraginez.\nAzaroaren 24an “Klima-aldaketa eta pobrezia, ekuazio bidegabea” erakusketa ibiltaria inauguratuko da Abandoko geltokiaren erakusketa-aretoan (Bilbo), eta abenduaren 9ra arte izango da zabalik. Herrialde pobretuek bizi duten egoera bidegabea azpimarratu eta azaleratuko du erakusketak; izan ere, herrialde horiek kutsatzen dute gutxien eta jasaten dituzte gehien klima-aldaketaren ondorioak.\nBestalde, egun berean, zine-foruma egingo da Basurtuko Udal Zentroan, Gizarte Ikasketen Peruko Zentroaren eskutik. Han aurkeztuko diren ikus-entzunezkoan bidez ikusarazi nahi da klima-aldaketak ez diela berdin eragiten gizoneni eta emakumeei.\nEta egun berean, “Klima-aldaketarako egokitzapenean generoa txertatuz” jardunaldiak inauguratuko dira. GGKEei eta lankidetzaren eremuko eragileei zuzendurik daude jardunaldi horiek. Azaroaren 24 eta 25ean hainbat esperientzia partekatuko dira eta generoaren ikuspegitik lortu beharreko erronken gainean eztabaidatuko da. Gai horretan adituak diren langileentzat lantegi praktiko bat ere egingo da. Sarrera doan da, baina beharrezkoa da aldez aurretik izena ematea.\n“Klima-aldaketarako egokitzapenean generoa txertatuz” jardunaldiak\nZine-forum + erakusketa


Eibar errebista: "Eibar: herriaren arima (1952-2005)" erakusketa abenduaren 16an inauguratuko da. — Eibarko Kultura Ondarea - Egoibarra.eus\nEibar errebista: "Eibar: herriaren arima (1952-2005)" erakusketa abenduaren 16an inauguratuko da.\nPedro Zelaia abadeak 1952. urtean kaleratu zuen lehenengo aldiz Eibar aldizkaria eta ordutik hona egin duen ibilbidea luzea izan da; Eibar, herriaren arima (1952-2005) erakusketak, aldizkariari omen egin nahi dio eta aldi berean bere ibilbidea islatu nahi du. Erakusketa zabaldu baino lehen, 7,30etan, Portaleko Areto Nagusian, Ego Ibarra Batzordeak egin duen aldizkariaren digitalizazio-lana aurkeztuko da.\n1952ko irailean argitaratu zen lehen aldiz; parrokiako berripaper legez. Eta Pedro Zelaiak garbi utzi zuen lehen ale hartan bere asmoa: "Procurara responder a su título EIBAR, abarcando en su contenido diversas facetas de la vida eibarresa y buscando su sabor local".\n1955eko urrikoa izan zen azken "boletin parroquial"a. Hurrengo urtean, 1956ko martxoan, II. aroari ekin zion Zelaiak: aldizkaria itxuraz aldatuta agertzen zaigu, fondo gorri dotore batekin, tipografia berriarekin. Parrokiako orri izateari utzi eta "revista de un pueblo" izatera pasatu zen. Bigarren sasoi horretan ez dugu Don Pedro bakarrean ikusiko idazten: Juan San Martin, Urreta, Tomas Echaluce, Cleto Unzueta eta beste idazle entzutetsu asko sarritan agertuko dira haren ondoan. II. aro horretan aldizkariaren 358 ale kaleratu ziren 1956ko martxotik 1994ko urtarrilera arte.\nPedro Zelaiaren azken aldizkaria, 1994ko otsailakoa izan zen; urte hartan hil zen, apirilaren 5ean, eta ale berezi bat azaldu zen "II. Epoca-Año 42- último número" datua ematen. Ale berezi horretan Jose Mari Kruzeta agertzen da koordinatzaile gisa eta erredakzio-kontseilukide hauek ditu alboan: Jesús San Miguel, Maria Angeles Zulaika, Pepe Txikiena, Tomas Zubizarreta.\nHurrengo aleak, 94ko Arratietakoak, Eibar errebistaren III. aroari ireki zion bidea. Jose Mari Kruzetak jende asko jarri zuen lanean: Amatiño, Ramiro Larrañaga, Markina, Silbia Hernández... Argazki-galeriak sasoi hartakoak dira. Jose Mari Kruzeta 2002ko urriaren 15ean zendu zen eta Margarita Olañetak hartu zuen aldizkariaren zuzendaritza 2003ko lehen alean erredakzio-kontseiluan Jorge Kruzeta, Jose Antonio Rementeria, Jesús Gutierrez, Jose Luis Gorostegui eta Antxon Narbaizan sartuta eta Zabaleta, San Miguel, Zulaica, Pepe Txikiena, Tomas Zubizarreta, Jesus Mari Agirre, Joxin Agirre eta Fernando Etxeberria lankideen laguntzarekin.\nAldizkariaren 2005eko ale bereziak, Eibar, herriaren arima (1952-2005) delakoak, (69-bis zenbakiduna) lehen aldiz darama hemendik aurrera aldizkariarena izango den ISSN zenbakia, 1885-5946 zenbakia alegia. Eibar aldizkariak sekula ez du etenik izan, sekula ez da geratu argitaratu gabe.\nInformazio gehiago eta aldizkariaren azken ale berezia erakusketen atalean.


“Kontu-kontari” Lupe Lekuonarekin\n27 de azaroa de 2017 por Administración\nAzaroaren 16an, D ereduko 6. mailako ikasleek, “Liburuak gozagarri” programari esker, Lupe Lekuona ipuin-kontalariarekin arratsalde goxo bat pasatzeko aukera izan zuten.\nNafarroako Gobernuko Hezkuntza Departamentuaren laguntzari esker egiten den programa hau, Euskal Idazleen Elkarteak antolatzen du, ikasleei literaturaz gozatzeko bidea emateko asmoz. Nafarroako ikastetxeetako B eta D ereduetako Haur, Lehen, Bigarren Hezkuntzako eta Batxilergoko ikasle guztiek parte hartzeko aukera dutelarik.\nGure eskolan, Lupe Lekuonaren ipuin interesgarriak entzuteko aukera izan genuen. Hiru ipuin kontatu zizkigun, hiruak zein baino ederragoak izanik: Txinako ipuin batean, enperadore batek bere jarroi batzuekin izandako istorioa ezagutu genuen; Euskal Herriko ipuin batean Martintxoren abenturak; eta, azkenik, gure arreta erabat bereganatu zuen Galiziako ipuin batekin, bukatu zuen bere kontaketa.\nArratsalde goxoa pasatu genuen elkarrekin, momentu hunkigarriak, ere, izan genituelarik. Gure ikasleek Txinako ipuinari buruz egindako bukaerekin liburu polit bat oparitu zioten eta bere egurrezko kutxan gordeko duela esan zien.\nEskerrik asko Lupe, zure samurtasunaz hain momentu goxoa pasatzeko aukera eman diguzulako.\nKategoriak: Albisteak, Hirugarren Zikloa, Salidas y actividades complementarias Etiketak: 6. maila, Ipuin kontalaria, Lupe Lekuona


ITELAZPIk ingurumenarekiko sentsibilitatea zabaltzen eta konfinamendu egoera errazten lagundu du #BasoBirtuala kanpainaren bitartez | Itelazpi\nITELAZPIk ingurumenarekiko sentsibilita…\nJoan den martxoaren 14an argitaratu zen 463/2020 Errege Dekretua, COVID 19 birusak eragindako alarma-egoera deklaratu duena. Egoera horren ondorioz, Euskadiko haurrek beren etxeetan egon behar dute, kutsatu ez daitezen. Hori dela eta, martxoaren 21ean, Basoen eta Zuhaitzaren Nazioarteko Eguna ospatuz, Itelazpik #BasoBirtuala ekimena jarri zuen abian, Zuhaitz Eguna aurtengo baso-berritze programa birtualki garatzeko. Urtero, Itelazpik 300 zuhaitz landatzen ditu emisio-zentroei atxikitako lurretan. Keinu honen bitartez, Itelazpik ingurune naturalari itzuli nahi dio nolabait, bere jarduerak duenezinbesteko eragina.\nZer izan da #BasoBirtuala?\nEkimenak baso baten landaketa itxura egin nahi du, kasu honetan birtuala. Horrela, sare sozialen bidez, Itelazpik zuhaitz edo baso baten marrazkia egitera gonbidatu du euskal gizartea. Martxoaren 21etik Apirilaren 3ra bitartean egin den ekimen honek harrera bikaina izan du partaideen artean, 130 marrazki baino gehiago batuz. Ekimenaren protagonismoa euskal neska-mutilek izan dute, beren konfinamendu-egoera eta etxean egoteko beharra hobetzeko aukera izan bait dute jolas-jarduera honen bitartez.


Eusko Jaurlaritzaren Osasun eta Kontsumo Sailak Eusko Legebiltzarra ren egoitzan Bizkaiko buruko osasunaren sareari buruz eginiko galderari emandako idatzizko erantzunean (09/10/05/03/2342-12610) eskaini duen informazioaren arabera, 2011ko amaierarako 153 plaza gehiago izatea aurreikusten da ospitaleratzearen aukerako baliabideetan (eguneko ospitaleratzea eta gizarteko asertzio-tratamendua) eta 50 plaza gizarte-osasuneko eremuaren egoitzako baliabideetan (eguneko zentroak, babesturiko pisuak eta egoitza txikiak). Ondorioz, ospitaleko oheen kopurua jaitsi da: 462 ohe 2010eko abenduan eta 443 ohe 2011ko abendurako. Erantzunean, gainera, Bizkaiko osasun mentaleko sarearen osasun pertsonala ere aipatzen da. 318 profesional ospitalez kanpoko sarean eta 920 ospitalekoan.\nPatologia horri dagokionez, galdera bat (09/10/05/03/1290-7385) izapidetu zen Eusko Legebiltzarra ren egoitzan erantzun idatzia jasotzeko.\nBilera baliagarria izan zen, zeren eta Administrazioak funtsean Eusko Legebiltzarra ren erantzunean bildutako agenesien arretarako jarraibideak erkatzeko modua izan baitzuen, eta jarraibide horien funtzionamenduari buruz elkarteko ordezkariek zuzenean izan zuten horien berri, ukituriko pertsonak diren aldetik.


Manualidades On brikolajearen munduari eskainitako webgunea da eta bertan dekorazio eta jatorrizko ideia ugari proposatzen dizkizuegu zuk zeuk egiteko. Laguntzeko, web taldea eskulangintzaren munduan duten esperientzia eta trebetasunak partekatu nahi dituzten pertsona sutsuek osatzen dute.\nEl Crafts On talde editoriala Honako egileek osatzen dute, baina zuk ere parte hartu nahi baduzu, ez izan zalantzarik idatzi iezaguzu honako inprimakiaren bidez:\nGogoratzen dudanez eskuekin sortzea gustatu zait: idaztea, margotzea, eskulanak egitea ... Artearen historia, zaharberritzea eta kontserbazioa ikasi nituen eta orain irakaskuntzaren mundura bideratuta nago. Baina nire aisialdian oraindik maite dut sortzea eta orain sorkuntza horietako batzuk partekatu ahal izatea.\nSormenaren eta eskulanen maitale handia naiz txikitatik. Nire gustuei dagokienez, esan behar dut gozogintzaren eta argazkigintzaren baldintzarik gabeko fidela naizela, baina nire trebetasun guztiak haurrei eta helduei irakastearekin ere sutsua naiz. Zirraragarria da gure eskuekin egin daitezkeen gauza asko egin eta gure trebezia noraino irits daitekeen ikustea.\nBerez sortzailea naiz, eskuz egindako guztiaren maitalea eta birziklapenarekin sutsua naiz. Edozein objekturi bigarren bizitza ematea gustatzen zait, nire eskuekin imajina dezakezun guztia diseinatzea eta sortzea. Eta, batez ere, ikasi berrerabiltzen bizitzaren maxima gisa. Nire lema da, jada funtzionatzen ez badu, berrerabili.\nEzerk ez du poztasun gehiago ematen zure eskulana amaituta ikusteak baino. Zaletasun barregarri eta sortzailea da. Begiratu nire bildumak eta hasi zure trebetasunak praktikatzen. Oso ondo pasatuko duzu!\nNire izena Marian da, dekorazioa eta barne diseinua ikasi nituen. Eskuekin sortzea gustuko duen pertsona aktiboa naiz: margotzea, itsastea, jostea ... Betidanik gustatu izan zaizkit eskulanak eta orain zurekin partekatzen ditut.\nMusikaren Historia eta Zientzietan lizentziatua, gitarra klasikoko irakaslea eta Musika Hezkuntzako irakaskuntzan diplomatua. Txikia nintzenetik artisautzarako zaletasuna nuen. Kolorea da nire identitate ohar bat. Interneten tutorialak egiten ditut, jende gehiagok nirekin sortzeko duten grina partekatu dezaten.\n"El Taller de Ire" blogaren eta Youtubeko kanalaren idazlea, editorea eta artisaua, brikolajeari, artisautza eta eskulanen inguruko edukiak sortuz. Mosaikoetan espezializatuta, dekorazio dendetarako teknika honekin artisau produktuak sortuz eta polimero buztinarekin eta ore malguan, Jumping Clay-erako 2 urte baino gehiago eratuz eta lan eginez.\nBetidanik gustatu izan zaizkit eskulanak, nire burua pertsona sortzailea dela uste baitut. Liluratzen nau nola baliabide gutxirekin gauza bikainak egin ditzakezun.\nRosarion, Argentinan, ia ustekabean hasi nintzen web edukia sortzen Zuzenbideko lizentziatura ikasten ari nintzen bitartean. Oso txikitatik maite ditut eskulanak, eta beti botatzen dietenari bigarren bizitza ematen diot.\nPertsona dinamikoa, aktiboa eta polifazetikoa naiz. Gustatzen zait nire sorkuntzak Blogean idaztea eta ekarpenak egitea, horrela, eskulanetarako afinitatea duten ni bezalakoekin partekatzen baititut.\nSortzea naturala da, eta irudimenak sormen bihurtzen gaitu. Nire sorkuntzek zure bizitza pertsonalizatzeko ideiak eta ukituak eskaintzea espero dut. Zeren gure etxean bagaude, garenaren adierazpenaren isla ikustea espero dugu.